title: 2007 m. liepos 23 d. Tarybos sprendimas 2007/521/BUSP, įgyvendinantis Bendrąją poziciją 2004/293/BUSP, atnaujinančią priemones, remiančias veiksmingą Tarptautinio baudžiamojo tribunolo Buvusiajai Jugoslavijai (ICTY) mandato įgyvendinimą

text:
24.7.2007

               LT

               Europos Sąjungos oficialusis leidinys

               L 192/30

      TARYBOS SPRENDIMAS 2007/521/BUSP
   2007 m. liepos 23 d.
   įgyvendinantis Bendrąją poziciją 2004/293/BUSP, atnaujinančią priemones, remiančias veiksmingą Tarptautinio baudžiamojo tribunolo Buvusiajai Jugoslavijai (ICTY) mandato įgyvendinimą
   EUROPOS SĄJUNGOS TARYBA,
   atsižvelgdama į Tarybos Bendrąją poziciją 2004/293/BUSP (1), ypač į jos 2 straipsnį kartu su Europos Sąjungos sutarties 23 straipsnio 2 dalimi,
   kadangi:

               (1)

               Bendrąja pozicija 2004/293/BUSP Taryba patvirtino priemones, skirtas užkirsti kelią atvykti į valstybių narių teritorijas ar per jas vykti tranzitu asmenims, kurie dalyvauja veikloje, padedančioje laisvėje esantiems asmenims ir toliau išvengti teisingumo už nusikaltimus, dėl kurių Tarptautinis baudžiamasis tribunolas Buvusiajai Jugoslavijai (ICTY) jiems yra pareiškęs oficialius kaltinimus, arba veikia kitokiais būdais, galinčiais trukdyti ICTY veiksmingai įgyvendinti savo mandatą.

               (2)

               Vlastimir DJORDJEVIC perdavus ICTY, Bendrosios pozicijos 1 straipsnyje nurodytų ir su V. DJORDJEVIC susijusių tam tikrų asmenų pavardės turėtų būti išbrauktos iš sąrašo.

               (3)

               Be to, pagal Bendrosios pozicijos 1 straipsnį vienas papildomas asmuo turėtų būti įtrauktas į sąrašą bei turėtų būti pateikiama papildoma identifikuojanti informacija.

               (4)

               Bendrosios pozicijos 2004/293/BUSP priede pateiktas sąrašas turėtų būti atitinkamai iš dalies pakeistas,

         NUSPRENDĖ:
   1 straipsnis
   Bendrosios pozicijos 2004/293/BUSP priede pateiktas asmenų sąrašas pakeičiamas šio sprendimo priede pateiktu sąrašu.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. liepos 23 d.

            Tarybos vardu

            Pirmininkas

         L. AMADO

      (1)  OL L 94, 2004 3 31, p. 65. Bendroji pozicija su paskutiniais pakeitimais, padarytais Tarybos sprendimu 2007/423/BUSP (OL L 157, 2007 6 19, p. 23).

      PRIEDAS

                  1.

                  BILBIJA, Milorad
                  Svetko BILBIJA sūnus
                  Gimimo data/Gimimo vieta: 1956 8 13, Sanski Most, Bosnija ir Hercegovina
                  Paso Nr.: 3715730
                  Asmens tapatybės kortelės Nr.: 03GCD9986
                  Asmens tapatybės Nr.: 1308956163305
                  Slapyvardžiai:
                  Adresas: Brace Pantica 7, Bania Luka, Bosnija ir Hercegovina

                  2.

                  BJELICA, Milovan
                  Gimimo data/Gimimo vieta: 1958 10 19, Rogatica, Bosnija ir Hercegovina
                  Paso Nr.: 0000148, išduotas 1998 7 26 Srpsko Sarajeve (paskelbtas negaliojančiu)
                  Asmens tapatybės kortelės Nr.: 03ETA0150
                  Asmens tapatybės Nr.: 1910958130007
                  Slapyvardžiai: Cicko
                  Adresas: CENTREK bendrovė Pale, Bosnija ir Hercegovina

                  3.

                  ECIM (EĆIM), Ljuban
                  Gimimo data/Gimimo vieta: 1964 1 6, Sviljanac, Bosnija ir Hercegovina
                  Paso Nr.: 0144290, išduotas 1998 11 21 Bania Luka (paskelbtas negaliojančiu)
                  Asmens tapatybės kortelės Nr.: 03GCE3530
                  Asmens tapatybės Nr.: 0601964100083
                  Slapyvardžiai:
                  Adresas: Ulica Stevana Mokranjca 26, Bania Luka, Bosnija ir Hercegovina

                  4.

                  HADZIC (HADŽIĆ), Goranka
                  Branko ir Milena HADZIC (HADŽIĆ) duktė
                  Gimimo data/Gimimo vieta: 1962 m. birželio 18 d., Vinkovci savivaldybė, Kroatija
                  Paso Nr.:
                  Asmens tapatybės kortelės Nr.: 1806962308218 (JMBG), asmens tapatybės kortelės Nr. 569934/03
                  Slapyvardžiai:
                  Adresas: Aranj Janosa 9, Novi Sad, Serbija
                  Ryšys su asmeniu, kuriam pareikšti kaltinimai dėl karo nusikaltimų: Goran HADZIC (HADŽIĆ) sesuo

                  5.

                  HADZIC (HADŽIĆ), Ivana
                  Goran ir Zivka HADZIC (HADŽIĆ) duktė
                  Gimimo data/Gimimo vieta: gimusi 1983 m. vasario 25 d., Vukovar, Kroatija
                  Paso Nr.:
                  Asmens tapatybės kortelės Nr.:
                  Slapyvardžiai:
                  Adresas: Aranj Janosa 9, Novi Sad, Serbija
                  Ryšys su asmeniu, kuriam pareikšti kaltinimai dėl karo nusikaltimų: Goran HADZIC (HADŽIĆ) duktė

                  6.

                  HADZIC (HADŽIĆ), Srecko (Srećko)
                  Goran ir Zivka HADZIC (HADŽIĆ) sūnus
                  Gimimo data/Gimimo vieta: 1987 m. spalio 8 d., Vukovar, Kroatija
                  Paso Nr.:
                  Asmens tapatybės kortelės Nr.:
                  Slapyvardžiai:
                  Adresas: Aranj Janosa 9, Novi Sad, Serbija
                  Ryšys su asmeniu, kuriam pareikšti kaltinimai dėl karo nusikaltimų: Goran HADZIC (HADŽIĆ) sūnus

                  7.

                  HADZIC (HADŽIĆ), Zivka (Živka)
                  Branislav NUDIC (NUDIĆ) duktė
                  Gimimo data/Gimimo vieta: 1957 m. birželio 9 d., Vinkovci, Kroatija
                  Paso Nr.:
                  Asmens tapatybės kortelės Nr.:
                  Slapyvardžiai:
                  Adresas: Aranj Janosa 9, Novi Sad, Serbija
                  Ryšys su asmeniu, kuriam pareikšti kaltinimai dėl karo nusikaltimų: Goran HADZIC (HADŽIĆ) sutuoktinė

                  8.

                  JOVICIC (JOVIČIĆ), Predrag
                  Desmir JOVICIC (JOVIČIĆ) sūnus
                  Gimimo data/Gimimo vieta: 1963 3 1, Pale, Bosnija ir Hercegovina
                  Paso Nr.: 4363551
                  Asmens tapatybės kortelės Nr.: 03DYA0852
                  Asmens tapatybės Nr.: 0103963173133
                  Slapyvardžiai:
                  Adresas: Milana Simovica 23, Pale, Bosnija ir Hercegovina

                  9.

                  KARADZIC (KARADŽIĆ), Aleksandar
                  Gimimo data/Gimimo vieta: 1973 5 14, Sarajevo Centar, Bosnija ir Hercegovina
                  Paso Nr.: 0036395 (galiojo iki 1998 10 12)
                  Asmens tapatybės kortelės Nr.:
                  Asmens tapatybės Nr.:
                  Slapyvardžiai: Sasa
                  Adresas:

                  10.

                  KARADZIC (KARADŽIĆ), Ljiljana (mergautinė pavardė ZELEN)
                  Vojo ir Anka duktė
                  Gimimo data/Gimimo vieta: 1945 11 27, Sarajevo Centar, Bosnija ir Hercegovina
                  Paso Nr.:
                  Asmens tapatybės kortelės Nr.:
                  Asmens tapatybės Nr.:
                  Slapyvardžiai:
                  Adresas:

                  11.

                  KARADZIC (KARADŽIĆ), Luka
                  Vuko ir Jovanka KARADZIC (KARADŽIĆ) sūnus
                  Gimimo data/Gimimo vieta: 1951 m. liepos 31 d., Savnik savivaldybė, Juodkalnija.
                  Paso Nr.:
                  Asmens tapatybės kortelės Nr.:
                  Slapyvardžiai:
                  Adresas: Dubrovacka 14, Belgradas, Serbija, ir Janka Vukotica 24, Rastoci, Niksic savivaldybė, Juodkalnija
                  Ryšys su asmeniu, kuriam pareikšti kaltinimai dėl karo nusikaltimų: Radovan KARADZIC (KARADŽIĆ) brolis

                  12.

                  KARADZIC-JOVICEVIC (KARADŽIĆ-JOVIČEVIĆ), Sonja
                  Radovan KARADZIC (KARADŽIĆ) ir Ljiljana ZELEN-KARADZIC (ZELEN-KARADŽIĆ) duktė
                  Gimimo data/Gimimo vieta: 1967 m. gegužės 22 d., Sarajevas, Bosnija ir Hercegovina
                  Paso Nr.:
                  Asmens tapatybės kortelės Nr.: 2205967175003 (JMBG); asmens tapatybės kortelės numeris 04DYB0041
                  Slapyvardžiai: Seki
                  Adresas: Dobroslava Jevdjevica 9, Pale, Bosnija ir Hercegovina
                  Ryšys su asmeniu, kuriam pareikšti kaltinimai dėl karo nusikaltimų: Radovan KARADZIC (KARADŽIĆ) duktė

                  13.

                  KESEROVIC (KESEROVIĆ), Dragomir
                  Slavko sūnus
                  Gimimo data/Gimimo vieta: 1957 6 8, Piskavica/Bania Luka, Bosnija ir Hercegovina
                  Paso Nr.: 4191306
                  Asmens tapatybės kortelės Nr.: 04GCH5156
                  Asmens tapatybės Nr.: 0806957100028
                  Slapyvardžiai:
                  Adresas:

                  14.

                  KIJAC, Dragan
                  Gimimo data/Gimimo vieta: 1955 10 6, Sarajevas, Bosnija ir Hercegovina
                  Paso Nr.:
                  Asmens tapatybės kortelės Nr.:
                  Asmens tapatybės Nr.:
                  Slapyvardžiai:
                  Adresas:

                  15.

                  KOJIC (KOJIĆ), Radomir
                  Milanko ir Zlatana sūnus
                  Gimimo data/Gimimo vieta: 1950 11 23, Bijela Voda, Sokolac, Bosnija ir Hercegovina
                  Paso Nr.: 4742002, išduotas 2002 m. Sarajeve (galioja iki 2007 m.)
                  Asmens tapatybės kortelės Nr.: 03DYA1935. Išduota 2003 7 7 Sarajeve.
                  Asmens tapatybės Nr.: 2311950173133
                  Slapyvardžiai: Mineur arba Ratko
                  Adresas: 115 Trifka Grabeza, Pale arba viešbutis KRISTAL, Jahorina, Bosnija ir Hercegovina

                  16.

                  KOVAC (KOVAČ), Tomislav
                  Vaso sūnus
                  Gimimo data/Gimimo vieta: 1959 12 4, Sarajevas, Bosnija ir Hercegovina
                  Paso Nr.:
                  Asmens tapatybės kortelės Nr.:
                  Asmens tapatybės Nr.: 0412959171315
                  Slapyvardžiai: Tomo
                  Adresas: Bijela, Juodkalnija; ir Pale, Bosnija ir Hercegovina

                  17.

                  KUJUNDZIC (KUJUNDŽIĆ), Predrag
                  Vasilija sūnus
                  Gimimo data/Gimimo vieta: 1961 1 30, Suho Pole, Doboj, Bosnija ir Hercegovina
                  Paso Nr.:
                  Asmens tapatybės kortelės Nr.: 03GFB1318
                  Asmens tapatybės Nr.: 3001961120044
                  Slapyvardžiai: Predo
                  Adresas: Doboj, Bosnija ir Hercegovina

                  18.

                  LUKOVIC (LUKOVIĆ), Milorad Ulemek
                  Gimimo data/Gimimo vieta: 1968 5 15, Belgradas, Serbija
                  Paso Nr.:
                  Asmens tapatybės kortelės Nr.:
                  Asmens tapatybės Nr.:
                  Slapyvardžiai: Legija (padirbta nacionalinė asmens tapatybės kortelė IVANIC, Zeljko (IVANIĆ, Željko) vardu)
                  Adresas: įkalintas (Belgrado regiono kalėjimas, Bacvanska 14, Belgradas)

                  19.

                  MALIS (MALIŠ), Milomir
                  Dejan MALIS (MALIŠ) sūnus
                  Gimimo data/Gimimo vieta: 1966 8 3, Bjelice
                  Paso Nr.:
                  Asmens tapatybės kortelės Nr.:
                  Asmens tapatybės Nr.: 0308966131572
                  Slapyvardžiai:
                  Adresas: Vojvode Putnika, Foca, Bosnija ir Hercegovina

                  20.

                  MANDIC (MANDIĆ), Momcilo (Momčilo)
                  Gimimo data/Gimimo vieta: 1954 5 1, Kalinovik, Bosnija ir Hercegovina
                  Paso Nr.: 0121391, išduotas 1999 5 12 Srpsko Sarajeve, Bosnija ir Hercegovina (paskelbtas negaliojančiu)
                  Asmens tapatybės kortelės Nr.:
                  Asmens tapatybės Nr.: 0105954171511
                  Slapyvardžiai: Momo
                  Adresas: įkalintas

                  21.

                  MARIC (MARIĆ), Milorad
                  Vinko Maric (Marić) sūnus
                  Gimimo data/Gimimo vieta: 1957 9 9, Visoko, Bosnija ir Hercegovina
                  Paso Nr.: 4587936
                  Asmens tapatybės kortelės Nr.: 04GKB5268
                  Asmens tapatybės Nr.: 0909957171778
                  Slapyvardžiai:
                  Adresas: Vuka Karadzica 148, Zvornik, Bosnija ir Hercegovina

                  22.

                  MICEVIC (MIĆEVIĆ), Jelenko
                  Luka ir Desenka, mergautinė pavardė SIMIC (SIMIĆ), sūnus
                  Gimimo data/Gimimo vieta: 1947 8 8, Borci prie Konjic, Bosnija ir Hercegovina
                  Paso Nr.: 4166874
                  Asmens tapatybės kortelės Nr.: 03BIA3452
                  Asmens tapatybės Nr.: 0808947710266
                  Slapyvardžiai: Filaret
                  Adresas: Milesevo vienuolynas, Serbija

                  23.

                  MLADIC (MLADIĆ), Biljana (mergautinė pavardė STOJCEVSKA (STOJČEVSKA))
                  Strahilo STOJCEVSKI (STOJČEVSKI) ir Svetlinka STOJCEVSKA (STOJČEVSKA) duktė
                  Gimimo data/Gimimo vieta: 1972 m. gegužės 30 d., Skopjė, Buvusioji Jugoslavijos Respublika Makedonija
                  Paso Nr.:
                  Asmens tapatybės kortelės Nr.: 3005972455086 (JMBG)
                  Slapyvardžiai:
                  Adresas: registruota adresu Blagoja Parovica 117a, Belgradas, tačiau gyvena adresu Vidikovacki venac 83, Belgradas, Serbija
                  Ryšys su asmeniu, kuriam pareikšti kaltinimai dėl karo nusikaltimų: Ratko MLADIC (MLADIĆ) marti

                  24.

                  MLADIC (MLADIĆ), Bosiljka (mergautinė pavardė JEGDIC (JEGDIĆ));
                  Petar JEGDIC (JEGDIĆ) duktė
                  Gimimo data/Gimimo vieta: 1947 m. liepos 20 d., Okrugljaca, Virovitica savivaldybė, Kroatija
                  Asmens tapatybės kortelės Nr.: 2007947455100 (JMBG)
                  Asmens tapatybės kortelė: T77619, išduota 1992 m. gegužės 31 d. Belgrado SUP
                  Adresas: Blagoja Parovica 117a, Belgradas, Serbija
                  Ryšys su asmeniu, kuriam pareikšti kaltinimai dėl karo nusikaltimų: Ratko MLADIC (MLADIĆ) žmona

                  25.

                  MLADIC (MLADIĆ), Darko
                  Ratko ir Bosiljka MLADIC (MLADIĆ) sūnus
                  Gimimo data/Gimimo vieta: 1969 m. rugpjūčio 19 d., Skopjė, Buvusioji Jugoslavijos Respublika Makedonija
                  Paso Nr.: SCG paso Nr. 003220335, išduotas 2002 m. vasario 26 d.
                  Asmens tapatybės kortelės Nr.: 1908969450106 (JMBG); asmens tapatybės kortelė B112059, išduota 1994 m. balandžio 8 d. Belgrado SUP
                  Slapyvardžiai:
                  Adresas: Vidikovacki venac 83, Belgradas, Serbija
                  Ryšys su asmeniu, kuriam pareikšti kaltinimai dėl karo nusikaltimų: Ratko MLADIC (MLADIĆ) sūnus

                  26.

                  NINKOVIC (NINKOVIĆ), Milan
                  Simo sūnus
                  Gimimo data/Gimimo vieta: 1943 6 15, Doboj, Bosnija ir Hercegovina
                  Paso Nr.: 3944452
                  Asmens tapatybės kortelės Nr.: 04GFE3783
                  Asmens tapatybės Nr.: 1506943120018
                  Slapyvardžiai:
                  Adresas:

                  27.

                  OSTOJIC (OSTOJIĆ), Velibor
                  Jozo sūnus
                  Gimimo data/Gimimo vieta: 1945 8 8, Celebici, Foca, Bosnija ir Hercegovina
                  Paso Nr.:
                  Asmens tapatybės kortelės Nr.:
                  Asmens tapatybės Nr.:
                  Slapyvardžiai:
                  Adresas:

                  28.

                  OSTOJIC (OSTOJIĆ), Zoran
                  Mico OSTOJIC (OSTOJIĆ) sūnus
                  Gimimo data/Gimimo vieta: 1961 3 29, Sarajevas, Bosnija ir Hercegovina
                  Paso Nr.:
                  Asmens tapatybės kortelės Nr.: 04BSF6085
                  Asmens tapatybės Nr.: 2903961172656
                  Slapyvardžiai:
                  Adresas: Malta 25, Sarajevas, Bosnija ir Hercegovina

                  29.

                  PAVLOVIC (PAVLOVIĆ), Petko
                  Milovan PAVLOVIC (PAVLOVIĆ) sūnus
                  Gimimo data/Gimimo vieta: 1957 6 6, Ratkovici, Bosnija ir Hercegovina
                  Paso Nr.: 4588517
                  Asmens tapatybės kortelės Nr.: 03GKA9274
                  Asmens tapatybės Nr.: 0606957183137
                  Slapyvardžiai:
                  Adresas: Vuka Karadjica 148, Zvornik, Bosnija ir Hercegovina

                  30.

                  POPOVIC (POPOVIĆ), Cedomir (Čedomir)
                  Radomir POPOVIC (POPOVIĆ) sūnus
                  Gimimo data/Gimimo vieta: 1950 3 24, Petrovici
                  Paso Nr.:
                  Asmens tapatybės kortelės Nr.: 04FAA3580
                  Asmens tapatybės Nr.: 2403950151018
                  Slapyvardžiai:
                  Adresas: Crnogorska 36, Bileca, Bosnija ir Hercegovina

                  31.

                  PUHALO, Branislav
                  Djuro sūnus
                  Gimimo data/Gimimo vieta: 1963 8 30, Foca, Bosnija ir Hercegovina
                  Paso Nr.:
                  Asmens tapatybės kortelės Nr.:
                  Asmens tapatybės Nr.: 3008963171929
                  Slapyvardžiai:
                  Adresas:

                  32.

                  RADOVIC (RADOVIĆ), Nade
                  Milorad RADOVIC (RADOVIĆ) sūnus
                  Gimimo data/Gimimo vieta: 1951 1 26, Foca, Bosnija ir Hercegovina
                  Paso Nr.: senas 0123256 (paskelbtas negaliojančiu)
                  Asmens tapatybės kortelės Nr.: 03GJA2918
                  Asmens tapatybės Nr.: 2601951131548
                  Slapyvardžiai:
                  Adresas: Stepe Stepanovica 12, Foca/Srbinje, Bosnija ir Hercegovina

                  33.

                  RATIC (RATIĆ), Branko
                  Gimimo data/Gimimo vieta: 1957 11 26, Mihaljevci Slavonska Pozega, Bosnija ir Hercegovina
                  Paso Nr.: 0442022, išduotas 1999 9 17 Bania Luka.
                  Asmens tapatybės kortelės Nr.: 03GCA8959
                  Asmens tapatybės Nr.: 2611957173132
                  Slapyvardžiai:
                  Adresas: Ulica Krfska 42, Bania Luka, Bosnija ir Hercegovina

                  34.

                  ROGULJIC (ROGULJIĆ), Slavko
                  Gimimo data/Gimimo vieta: 1952 5 15, Srpska Crnja Hetin, Serbija
                  Paso Nr.: galiojantis pasas 3747158, išduotas 2002 4 12 Bania Luka. Galioja iki: 2007 4 12 Negaliojantis pasas 0020222, išduotas 1988 8 25 Bania Luka. Galioja iki: 2003 8 25
                  Asmens tapatybės kortelės Nr.: 04EFA1053
                  Asmens tapatybės Nr.: 1505952103022
                  Slapyvardžiai:
                  Adresas: 21 Vojvode Misica, Laktasi, Bosnija ir Hercegovina

                  35.

                  SAROVIC (ŠAROVIĆ), Mirko
                  Gimimo data/Gimimo vieta: 1956 9 16, Rusanovici-Rogatica, Bosnija ir Hercegovina
                  Paso Nr.: 4363471, išduotas Istocno Sarajeve, galioja iki 2008 m. spalio 8 d.
                  Asmens tapatybės kortelės Nr.: 04PEA4585
                  Asmens tapatybės Nr.: 1609956172657
                  Slapyvardžiai:
                  Adresas: Bjelopoljska 42, 71216 Srpsko Sarajevas, Bosnija ir Hercegovina

                  36.

                  SKOCAJIC (SKOČAJIĆ), Mrksa (Mrkša)
                  Dejan SKOCAJIC (SKOČAJIĆ) sūnus
                  Gimimo data/Gimimo vieta: 1953 8 5, Blagaj, Bosnija ir Hercegovina
                  Paso Nr.: 3681597
                  Asmens tapatybės kortelės Nr.: 04GDB9950
                  Asmens tapatybės Nr.: 0508953150038
                  Slapyvardžiai:
                  Adresas: Trebinjskih Brigade, Trebinje, Bosnija ir Hercegovina

                  37.

                  VRACAR (VRAČAR), Milenko
                  Gimimo data/Gimimo vieta: 1956 5 15, Nisavici, Prijedor, Bosnija ir Hercegovina
                  Paso Nr.: galiojantis pasas 3865548, išduotas 2002 8 29 Bania Luka. Galioja iki: 29.8.2007. Negaliojantys pasai 0280280, išduotas 1999 12 4 Bania Luka (galiojo iki 2004 12 4) ir 0062130, išduotas 1998 9 16 Bania Luka, Bosnija ir Hercegovina
                  Asmens tapatybės kortelės Nr.: 03GCE6934
                  Asmens tapatybės Nr.: 1505956160012
                  Slapyvardžiai:
                  Adresas: 14 Save Ljuboje, Bania Luka, Bosnija ir Hercegovina

                  38.

                  ZOGOVIC (ZOGOVIĆ), Milan
                  Jovan sūnus
                  Gimimo data/Gimimo vieta: 1939 10 7, Dobrusa
                  Paso Nr.:
                  Asmens tapatybės kortelės Nr.:
                  Asmens tapatybės Nr.:
                  Slapyvardžiai:
                  Adresas:

                  39.

                  ZUPLJANIN (ŽUPLJANIN), Divna (mergautinė pavardė STOISAVLJEVIC (STOISAVLJEVIĆ))
                  Dobrisav ir Zorka STOISAVLJEVIC (STOISAVLJEVIĆ) duktė
                  Gimimo data/Gimimo vieta: 1956 m. lapkričio 15 d., Maslovare, Kotor Varos savivaldybė, Bosnija ir Hercegovina
                  Paso Nr.: Bosnijos ir Hercegovinos pasas 0256552, išduotas 1999 m. balandžio 26 d.
                  Asmens tapatybės kortelės Nr.: asmens tapatybės kortelė 04GCM2618, išduota 2004 m. lapkričio 5 d., ir vairuotojo pažymėjimas 05GCF8710, išduotas 2005 m. sausio 3 d.
                  Slapyvardžiai:
                  Adresas: Stevana Markovica 3, Bania Luka, Bosnija ir Hercegovina
                  Ryšys su asmeniu, kuriam pareikšti kaltinimai dėl karo nusikaltimų: Stojan ZUPLJANIN (ŽUPLJANIN) žmona

                  40.

                  ZUPLJANIN (ŽUPLJANIN), Mladen
                  Stojan ir Divna ZUPLJANIN (ŽUPLJANIN) sūnus
                  Gimimo data/Gimimo vieta: 1980 m. liepos 21 d., Bania Luka, Bosnija ir Hercegovina
                  Paso Nr.: Bosnijos ir Hercegovinos pasas 4009608, išduotas 2003 m. vasario 7 d.
                  Asmens tapatybės kortelės Nr.: asmens tapatybės kortelė 04GCG6605, vairuotojo pažymėjimas 04GCC6937, išduotas 2004 m. kovo 8 d.
                  Slapyvardžiai:
                  Adresas: Stevana Markovica 3, Bania Luka, Bosnija ir Hercegovina
                  Ryšys su asmeniu, kuriam pareikšti kaltinimai dėl karo nusikaltimų: Stojan ZUPLJANIN (ŽUPLJANIN) sūnus

                  41

                  ZUPLJANIN (ŽUPLJANIN), Pavle
                  Stojan ir Divna ZUPLJANIN (ŽUPLJANIN) sūnus
                  Gimimo data/Gimimo vieta: 1984 m. liepos 18 d., Bania Luka, Bosnija ir Hercegovina
                  Paso Nr.: Bosnijos ir Hercegovinos pasas 5049445, išduotas 2006 m. balandžio 26 d.
                  Asmens tapatybės kortelės Nr.: asmens tapatybės kortelė 03GCB5148, išduota 2003 m. birželio 10 d., vairuotojo pažymėjimas 04GCF5074, išduotas 2004 m. lapkričio 30 d.
                  Slapyvardžiai:
                  Adresas: Stevana Markovica 3, Bania Luka, Bosnija ir Hercegovina
                  Ryšys su asmeniu, kuriam pareikšti kaltinimai dėl karo nusikaltimų: Stojan ZUPLJANIN (ŽUPLJANIN) sūnus

                  42.

                  ZUPLJANIN (ŽUPLJANIN), Slobodan
                  Stanko ir Cvijeta ZUPLJANIN (ŽUPLJANIN) sūnus
                  Gimimo data/Gimimo vieta: 1957 m. lapkričio 17 d., Bania Luka, Bosnija ir Hercegovina
                  Paso Nr.: Bosnijos ir Hercegovinos pasas 0023955, išduotas 1998 m. rugpjūčio 24 d.
                  Asmens tapatybės kortelės Nr.: asmens tapatybės kortelė 04GCL4072, vairuotojo pažymėjimas 04GCE8351, išduotas 2004 m. rugsėjo 18 d.
                  Slapyvardžiai: Bebac
                  Adresas: Vojvode Momica 9a, Bania Luka, Bosnija ir Hercegovina
                  Ryšys su asmeniu, kuriam pareikšti kaltinimai dėl karo nusikaltimų: Stojan ZUPLJANIN (ŽUPLJANIN) pusbrolis


title: 2000 m. gegužės 22 d. Europos Parlamento ir Tarybos sprendimas Nr. 1445/2000/EB dėl aerofotografavimo ir distancinio zondavimo technologijų naudojimo žemės ūkio statistikos tikslams 1999–2003 metais

text:
Svarbus teisinis pranešimas

|

32000D1445

Oficialusis leidinys L 163 , 04/07/2000 p. 0001 - 0002

		Europos Parlamento ir Tarybos sprendimas Nr. 1445/2000/EB2000 m. gegužės 22 d.dėl aerofotografavimo ir distancinio zondavimo technologijų naudojimo žemės ūkio statistikos tikslams 1999–2003 metaisEUROPOS PARLAMENTAS IR EUROPOS SĄJUNGOS TARYBA,atsižvelgdami į Europos bendrijos steigimo sutartį, ypač į jos 285 straipsnį,atsižvelgdami į Komisijos pasiūlymą [1],laikydamiesi Sutarties [2] 251 straipsnyje nustatytos tvarkos,kadangi:(1) 1994 m. lapkričio 14 d. Tarybos sprendimas 94/753/EB dėl tolesnio nuotolinių stebėjimų naudojimo žemės ūkio statistikai 1994–1998 m. laikotarpiu [3] nustojo galioti 1998 m. gruodžio 31 d.(2) Labai stokojama informacijos apie žemės panaudojimą ir auginamų kultūrų būklę atsižvelgiant į naują bendrosios žemės ūkio politikos plėtrą, ypač analizuojant žemės ūkio, aplinkos ir kaimo tarpusavio sąveiką.(3) Išsamios Sprendime 94/753/EB numatytų priemonių įgyvendinimo taisyklės, turėtų būti priderintos ir reorganizuotos pagal įgytą patirtį ir pasiektus rezultatus.(4) Bendradarbiaujant su atitinkamomis valstybėmis narėmis turėtų būti įdiegta aerofotografavimo sistema, kad būtų galima kaupti būtinus duomenis apie žemės panaudojimą ir kitus dominančius dalykus.(5) Kadangi agrometeorologinė sistema prognozuojamo derliaus ir auginamų kultūrų būklės kontrolei jau veikia, ją reikėtų atskirti nuo šių priemonių, kadangi jas dar reikia tirti.(6) Nuotolinių stebėjimų veiklai, kurią dar reikia tirti ir plėtoti 1999–2003 m., taikoma penktoji pagrindinė programa mokslinių tyrimų ir plėtros srityje [4].(7) Jau, tam tikrais atvejais, reikėtų numatyti metodikos, kuri gali susiformuoti iš tokio tyrimo, raidą, įtraukimą į veiklos kryptis, kurioms taikomas šis sprendimas.(8) Taip pat tikslinga numatyti, kad Komisija galėtų įpareigoti Bendriją ar nacionalines institucijas, kurios atsakingos už žemės ūkio statistikos pateikimą, ar institucijas, kurias jos pripažįsta, įgyvendinti šias priemones Komisijai vadovaujant.(9) Statistinės priemonės, kurios apima aerofotografavimą ir distancinio zondavimo technologijas, atitinka subsidiarumo principą, t. y. valstybės narės ir Komisija dalijasi atsakomybe už įvairias priemones ir jų įgyvendinimą pagal efektyvumo ir tinkamumo kriterijus.(10) Šios priemonės prisideda prie Bendrijos statistinių įrankių gerinimo formuluojant, valdant ir kontroliuojant bendrąją žemės ūkio politiką.(11) Šis sprendimas per visą programą nurodo finansines ribas, kurios biudžeto valdymo institucijai per kasmetines biudžeto procedūras atlieka esminės orientacinės nuorodos, kaip apibrėžta 1995 m. kovo 6 d. Europos Parlamento, Tarybos ir Komisijos deklaracijos 1 punkto antrame papunktyje [5], funkciją.(12) Priemonės, būtinos šio sprendimo įgyvendinimui, turi būti patvirtintos pagal 1999 m. birželio 28 d. Tarybos sprendimą 1999/486/EB, nustatančiame Komisijai suteiktų įgyvendinimo įgaliojimų vykdymo tvarką [6],NUSPRENDĖ:1 straipsnis1. Per penkerius metus, pradedant nuo 1999 m. sausio 1 d., Bendrijos mastu įgyvendinamas žemės ūkio statistikoje aerofotografavimo projektas. Nuotolinių stebėjimų metodai ir toliau naudojami, juo labiau, kad agrometeorologinė sistema jau pradeda veikti.2. Atsižvelgiant į jau valstybių narių surinktus duomenis, 1 dalyje nurodytų priemonių, tikslai Bendrijos mastu ir, jei įmanoma, Bendriją dominančiose srityse yra šie:- kaupti duomenis, kurių reikia įgyvendinant ir kontroliuojant bendrąją žemės ūkio politiką bei analizuojant žemės ūkio, aplinkos ir kaimo tarpusavio sąveiką,- apskaičiuoti žemės plotus, skirtus pagrindinėms kultūroms,- užtikrinti, kad auginamų kultūrų būklė būtų kontroliuojama iki derliaus nuėmimo, kad būtų galima iš anksto apskaičiuoti derliaus dydį ir būsimos produkcijos kiekį.3. Po trejų metų, pradedant nuo 1999 m. sausio 1 d., atsižvelgiant į patirtį, 5 straipsnio 2 dalyje nustatyta tvarka reikia nuspręsti, ar tęsti šias priemones, ar pataisyti jas likusiems dvejiems metams, ar nutraukti.2 straipsnisKomisija užtikrina, kad šios priemonės būtų įgyvendinamos pagal gaunamą finansavimą.Remiantis savanoriškumo principu, į šių priemonių įgyvendinimą galima įtraukti nacionalines institucijas, kurios atsakingos už žemės ūkio statistikos pateikimą, ar kitas institucijas, kurias jos pripažįsta.5 straipsnio 2 dalyje nustatyta tvarka Komisija kasmet praneša valstybėms narėms apie programos įgyvendinimą, naudojamus metodus, asignavimų panaudojimą, rezultatų įvertinimą ir darbinę programą kitiems metams.3 straipsnisNustatomas 12,5 milijonų eurų finansavimas šiai programai įgyvendinti 1999–2003 m.Metinius asignavimus patvirtina biudžeto valdymo institucija finansinės perspektyvos ribose.4 straipsnisŠio sprendimo įgyvendinimo priemonės patvirtinamos 5 straipsnio 2 dalyje nurodyta valdymo tvarka.5 straipsnis1. Komisijai padeda Žemės ūkio statistikos nuolatinis komitetas.2. Kai daroma nuoroda į šią straipsnio dalį, taikomi Sprendimo 1999/468/EB 4 ir 7 straipsniai, atsižvelgiant į šio sprendimo 8 straipsnio nuostatas.Nustatomas trijų mėnesių laikotarpis, nustatytas Sprendimo 1999/468/EB 4 straipsnio 3 dalyje.6 straipsnisVėliausiai iki 2003 m. liepos 31 d. Komisija Europos Parlamentui ir Tarybai pateikia ataskaitą apie šių priemonių įgyvendinimą ir turimų išteklių panaudojimą kartu, tam tikrais atvejais, pateikdama pasiūlymus, kaip ateityje panaudoti aerofotografavimą ir distancinio zondavimo technologijas žemės ūkio statistikoje.7 straipsnisŠis sprendimas įsigalioja kitą dieną po jo paskelbimo Europos Bendrijų oficialiajame leidinyje.Jis taikomas nuo 1999 m. sausio 1 d. iki 2003 m. gruodžio 31 d.Priimta Briuselyje, 2000 m. gegužės 22 d.Europos Parlamento varduPirmininkėN. FontaineTarybos varduPirmininkėJ. Gama[1] OL C 396, 1998 12 19, p. 25.[2] 1999 m. sausio 13 d. Europos Parlamento nuomonė (OL C 104, 1999 4 14, p. 43), patvirtinta 1999 m. rugsėjo 16 d., 2000 m. sausio 24 d. bendroji Tarybos pozicija (OL C 83, 2000 3 22, p. 80) ir 2000 m. balandžio 12 d. Europos Parlamento sprendimas.[3] OL L 299, 1994 11 22, p. 27.[4] OL L 26, 1999 2 1, p. 1.[5] OL C 102, 1996 4 4, p. 4.[6] OL L 184, 1999 7 17, p. 23.--------------------------------------------------


title: 2003 m. lapkričio 11 d. Komisijos Sprendimas dėl Europos elektros energijos ir dujų reguliavimo grupės įsteigimotekstas svarbus EEE.

text:
Svarbus teisinis pranešimas

|

32003D0796

Oficialusis leidinys L 296 , 14/11/2003 p. 0034 - 0035

		Komisijos sprendimas2003 m. lapkričio 11 d.dėl Europos elektros energijos ir dujų reguliavimo grupės įsteigimo(Tekstas svarbus EEE)(2003/796/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi:(1) 2003 m. birželio 26 d. Europos Parlamento ir Tarybos direktyva 2003/54/EB dėl elektros energijos vidaus rinkos bendrųjų taisyklių ir panaikinanti Direktyvą 96/92/EB [1], 2003 m. birželio 26 d. Europos Parlamento ir Tarybos direktyva 2003/55/EB dėl gamtinių dujų vidaus rinkos bendrųjų taisyklių ir panaikinanti Direktyvą 98/30/EB [2], ir 2003 m. birželio 26 d. Europos Parlamento ir Tarybos reglamentas (EB) Nr. 1228/2003 dėl tinklo prieigos sąlygų tarpvalstybiniams pasikeitimams elektros energija [3] nustato naują norminę bazę elektros energijos ir dujų vidaus rinkoms.(2) Pagal Direktyvas 2003/54/EB ir 2003/55/EB valstybės narės turi paskirti vieną ar kelis kompetentingus organus, turinčius reguliuojančios institucijos funkcijas, vykdyti tose direktyvose apibrėžtas reguliavimo užduotis. Šios reguliuojančios institucijos turi būti visiškai nepriklausomos nuo elektros energijos ir dujų pramonės interesų.(3) Nacionalinių reguliuojančių institucijų atsakomybė ir uždaviniai gali skirtis skirtingose valstybėse narėse, bet visos valstybės narės turi paskirti bent vieną reguliuojančią agentūrą taikyti naujos norminės bazės taisyklėms, kai jos bus perkeltos į nacionalinę teisę, visų pirma toms, kurios liečia kasdieninę rinkos priežiūrą.(4) Direktyvos 2003/54/EB ir 2003/55/EB nustato tikslus, kuriuos reikia pasiekti, bei veiksmų nacionaliniu lygiu programą, kartu suteikdamos lankstumo tam tikrose srityse taikyti taisykles, atsižvelgiant į nacionalines sąlygas. Bendros Europos energijos rinkos sėkmingai plėtrai yra būtinas nuoseklus atitinkamų taisyklių taikymas visose valstybėse narėse.(5) Europos elektros energijos reguliuojantis forumas ir Europos dujų reguliuojantis forumas padarė svarų indėlį siekiant bendro požiūrio į tarpvalstybinius sandorius. Nors šie du Forumai liks svarbūs, kaip visaapimančių diskusijų, kuriose dalyvauja Vyriausybė, reguliuojančios institucijos ir pramonė, vieta, dabar reikia suteikti reguliuojančiam bendradarbiavimui ir koordinavimui formalesnį statusą, siekiant palengvinti energijos vidaus rinkos užbaigimą bei rengiantis artėjančiai ES plėtrai.(6) Tokiomis sąlygomis turi būti sukurta "Europos elektros energijos ir dujų reguliavimo grupė", siekiant palengvinti konsultavimąsi, koordinavimą ir bendradarbiavimą tarp valstybių narių reglamentuojančių institucijų bei tarp šių institucijų ir Komisijos, kad būtų konsoliduota vidaus rinka ir užtikrintas nuoseklus Direktyvų 2003/54/EB ir 2003/55/EB bei Reglamento (EB) Nr. 1228/2003 taikymas.(7) Europos elektros energijos ir dujų reguliavimo grupę turi sudaryti valstybių narių nacionalinių institucijų, kompetentingų elektros energijos ir dujų reguliavimo srityje, vadovai. Komisijai turi atstovauti aukšti pareigūnai.(8) Europos elektros energijos ir dujų reguliavimo grupė turi glaudžiai bendradarbiauti su Komitetais, įsteigtais pagal Direktyvos 2003/55/EB 30 straipsnį ir Reglamento (EB) Nr. 1228/2003 13 straipsnį.(9) Reikia panaikinti Komisijos sprendimus 95/539/EB [4] ir 92/167/EEB [5] kadangi šiais sprendimais, remiantis Direktyvomis 91/296/EEB [6] ir 90/547/EEB [7], buvo atitinkamai įsteigti Gamtinių dujų ir Elektros energijos tranzito komitetai, kuriuos panaikino Direktyvos 2003/54/EB ir 2003/55/EB,NUSPRENDĖ :1 straipsnisObjektas ir veikla1. Komisija įsteigia nepriklausomą patariamąją grupę elektros energijai ir dujoms – "Europos elektros energijos ir dujų reguliavimo grupę" (toliau – Grupė).2. Savo iniciatyva arba Komisijos prašymu Grupė pataria ir padeda Komisijai konsoliduojant energijos vidaus rinką, visų pirma rengiant projektines diegiamąsias priemones elektros energijos ir dujų srityje, bei visais klausimais, susijusiais su dujų ir elektros energijos rinka. Grupė palengvina nacionalinių reguliuojančių institucijų konsultavimąsi, koordinavimą ir bendradarbiavimą, prisidėdama prie nuoseklaus nuostatų, išdėstytų Direktyvoje 2003/54/EB, Direktyvoje 2003/55/EB bei Reglamente (EB) Nr. 1228/2003, taip pat ir galimų būsimų Bendrijos teisės aktų elektros energijos ir dujų srityje taikymo visose valstybėse narėse.2 straipsnisNarystė Grupėje1. Grupę sudaro nacionalinių reguliuojančių institucijų vadovai arba jų atstovai.2. Šiame sprendime "nacionalinė reguliuojanti institucija" – tai vieša institucija, įsteigta valstybės narės remiantis Direktyvomis 2003/54/EB ir 2003/55/EB, pagal kurias valstybės narės paskiria vieną ar kelias kompetentingas įstaigas, vykdančias reguliuojančių institucijų funkcijas, užtikrinti, kad dujų ir elektros energijos rinkoje nebūtų diskriminavimo, būtų efektyvi konkurencija ir ši rinka veiktų efektyviai, ir visų pirma užtikrinti kasdieninį Direktyvų 2003/54/EB, 2003/55/EB bei Reglamento (EB) Nr. 1228/2003 taikymą minėtąja linkme.3. Iki 2004 m. birželio 1 d., jei valstybė narė nebus paskyrusi vienos ar kelių kompetentingų įstaigų, vykdančių reguliuojančių institucijų funkcijas, jai Grupėje atstovaus kitos kompetentingos viešos institucijos atstovas.4. Komisija dalyvauja grupės susirinkimuose ir paskiria aukštą pareigūną dalyvauti visuose Grupės svarstymuose.3 straipsnisGrupės organizavimas1. Iš savo narių Grupė išsirenka pirmininką.2. Grupė, remdamasi savo mandatu ir esant reikalui, gali sudaryti ekspertų darbo grupes konkretiems dalykams aiškintis.3. Komisija gali dalyvauti visuose tokių ekspertų darbo grupių posėdžiuose.4. EEE valstybių ir ES šalių kandidačių ekspertai gali dalyvauti Grupės susirinkimuose kaip stebėtojai. Grupė ir Komisija gali pakviesti kitus ekspertus ir stebėtojus į Grupės susirinkimus.5. Grupė priima savo veiklos reglamentą bendru sutarimu, o jo nesant – dviem trečdaliais balsų; kiekviena valstybė narė turi po vieną balsą. Šį reglamentą tvirtina Komisija.6. Komisija suteikia Grupei sekretoriatą.7. Su Grupės veikla susijusias jos narių, stebėtojų ir ekspertų kelionės išlaidas ir dienpinigius padengia Komisija, remdamasi atitinkamomis Komisijos nuostatomis.8. Grupė pateikia Komisijai kasmetinę savo veiklos ataskaitą. Komisija perduoda šią kasmetinę ataskaitą Europos Parlamentui ir Tarybai, prireikus pateikdama komentarus.4 straipsnisKonsultavimasisGrupė intensyviai ir nuo pat pradžių atvirai ir skaidriai konsultuojasi su rinkos dalyviais, vartotojais ir galutiniais vartotojais.5 straipsnisKonfidencialumasNepažeidžiant Sutarties 287 straipsnio nuostatų, kai Komisija informuoja Grupę, kad prašomas patarimas arba keliamas klausimas yra konfidencialus, Grupės nariai, stebėtojai ir visi kiti asmenys įsipareigoja neatskleisti informacijos, kurią sužinojo dirbdami Grupėje arba jos darbo grupėse. Tokiais atvejais Komisija gali nuspręsti, kad tik Grupės nariai gali dalyvauti jo susirinkimuose.6 straipsnisPanaikinimasPanaikinami Sprendimai 95/539/EB ir 92/167/EEB.7 straipsnisĮsigaliojimas1. Šis sprendimas įsigalioja jo paskelbimo Europos Bendrijų oficialiajame leidinyje dieną.2. Grupė pradeda vykdyti savo pareigas nuo šio sprendimo įsigaliojimo dienos.Priimta Briuselyje, 2003 m. lapkričio 11 d.Komisijos varduLoyola De PalacioPirmininko pavaduotoja[1] OL L 176, 2003 7 15, p. 37.[2] OL L 176, 2003 7 15, p. 57.[3] OL L 176, 2003 7 15, p. 1.[4] OL L 304, 1995 12 16, p. 57.[5] OL L 74, 1992 3 20, p. 43.[6] OL L 147, 1991 6 12, p. 37.[7] OL L 313, 1990 11 13, p. 30.--------------------------------------------------


title: 2016 m. lapkričio 15 d. Tarybos sprendimas (ES) 2016/2039, kuriuo priimama Tarybos pozicija dėl 2016 finansinių metų Europos Sąjungos taisomojo biudžeto Nr. 6 projekto, pridedamo prie pasiūlymo dėl ES solidarumo fondo lėšų panaudojimo siekiant suteikti pagalbą Vokietijai

text:
22.11.2016

               LT

               Europos Sąjungos oficialusis leidinys

               L 314/19

         TARYBOS SPRENDIMAS (ES) 2016/2039
   2016 m. lapkričio 15 d.
   kuriuo priimama Tarybos pozicija dėl 2016 finansinių metų Europos Sąjungos taisomojo biudžeto Nr. 6 projekto, pridedamo prie pasiūlymo dėl ES solidarumo fondo lėšų panaudojimo siekiant suteikti pagalbą Vokietijai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 41 straipsnį,
   kadangi:

               —

               2015 m. lapkričio 25 d. buvo galutinai priimtas 2016 finansinių metų Sąjungos biudžetas (2),

               —

               2016 m. spalio 19 d. Komisija pateikė pasiūlymą dėl 2016 finansinių metų bendrojo biudžeto taisomojo biudžeto Nr. 6 projekto,

               —

               atsižvelgiant į tai, kad 2016 m. bendrojo biudžeto taisomojo biudžeto Nr. 6 projektą reikia priimti nedelsiant, yra pagrįsta, vadovaujantis Tarybos darbo tvarkos taisyklių 3 straipsnio 3 dalimi, sutrumpinti Protokolo Nr. 1 4 straipsnyje nustatytą aštuonių savaičių laikotarpį, skirtą nacionaliniams parlamentams informuoti, ir dešimties dienų laikotarpį, skirtą punktui įtraukti į Tarybos posėdžio preliminarią darbotvarkę,

         NUSPRENDĖ:
   Vienintelis straipsnis
   Tarybos pozicija dėl 2016 finansinių metų Europos Sąjungos taisomojo biudžeto Nr. 6 projekto buvo priimta 2016 m. lapkričio 15 d.
   Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.

      Priimta Briuselyje 2016 m. lapkričio 15 d.

            Tarybos vardu

            Pirmininkas

         I. KORČOK

      (1)  OL L 298, 2012 10 26, p. 1.

      (2)  OL L 48, 2016 2 24, p. 1.


title: 2007 m. gegužės 23 d. Europos Parlamento ir Tarybos sprendimas Nr. 624/2007/EB, nustatantis Bendrijos muitinių veiksmų programą (Muitinė 2013)

text:
14.6.2007

               LT

               Europos Sąjungos oficialusis leidinys

               L 154/25

      EUROPOS PARLAMENTO IR TARYBOS SPRENDIMAS Nr. 624/2007/EB
   2007 m. gegužės 23 d.
   nustatantis Bendrijos muitinių veiksmų programą (Muitinė 2013)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 95 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   laikydamiesi Sutarties 251 straipsnyje nustatytos tvarkos (2),
   kadangi:

               (1)

               Kaip numatyta atnaujintoje Lisabonos strategijoje, svarbiausias Bendrijos tikslas ateinančiais metais – užtikrinti ekonomikos augimą ir darbo vietų kūrimą. Ankstesnės programos muitinės veiklos srityje, visų pirma 2003 m. vasario 11 d. Europos Parlamento ir Tarybos sprendimas Nr. 253/2003/EB, nustatantis Bendrijos muitinių veiksmų programą (Muitinė 2007) (3) (toliau – Muitinė 2007), labai prisidėjo įgyvendinant tą tikslą bei bendruosius muitų politikos tikslus. Todėl reikėtų tęsti pagal tas programas pradėtą veiklą. Naujoji programa (toliau – Programa) turėtų būti nustatyta šešerių metų laikotarpiui, kad jos trukmė būtų suderinta su 2006 m. gegužės 17 d. Europos Parlamento, Tarybos ir Komisijos tarpinstituciniame susitarime dėl biudžetinės drausmės ir patikimo finansų valdymo (4) nustatytu daugiametės finansinės struktūros laikotarpiu.

               (2)

               Muitinių administracijos vaidina gyvybiškai svarbų vaidmenį saugant Bendrijos interesus, visų pirma finansinius. Jos taip pat tinkamai apsaugo Bendrijos piliečius ir ekonominių operacijų vykdytojus visose Bendrijos muitų teritorijos vietose, kuriose atliekamas muitinis įforminimas. Atsižvelgiant į tai, Muitų politikos darbo grupės nustatyta strategine politika yra siekiama užtikrinti, kad nacionalinės muitinių administracijos veiktų taip veiksmingai bei našiai ir taip reaguotų į kiekvieną besikeičiančios muitinių aplinkos nulemtą poreikį, lyg jos būtų viena bendra administracija. Taigi svarbu, kad Programa būtų suderinta su bendra muitų politika bei padėtų ją įgyvendinti ir kad pagal Programą būtų remiama Muitų politikos darbo grupė, sudaryta iš Komisijos ir valstybių narių muitinių administracijų vadovų arba jų atstovų. Komisija ir valstybės narės koordinuoja ir organizuoja Programos įgyvendinimą remdamosi Muitų politikos darbo grupės nustatyta bendra politika.

               (3)

               Būtina, kad veiksmais muitinės veiklos srityje pirmiausia būtų siekiama gerinti muitinio tikrinimo ir kovos su sukčiavimu veiklą, mažinti ekonominių operacijų vykdytojų išlaidas, kurias jie patiria laikydamiesi muitų teisės aktų, užtikrinti veiksmingą prekių tikrinimo prie išorės sienų administravimą ir apsaugoti Europos Sąjungos piliečių interesus, susijusius su tarptautinės tiekimo grandinės sauga ir saugumu. Todėl Bendrija turėtų turėti galimybę neviršydama savo įgaliojimų remti valstybių narių muitinių administracijų veiksmus, taip pat turėtų būti pasinaudota visomis Bendrijos taisyklėse numatytomis administracinio bendradarbiavimo ir abipusės administracinės pagalbos galimybėmis.

               (4)

               Siekiant paremti šalių kandidačių stojimo procesą, tų šalių muitinių administracijoms turėtų būti suteikta reikalinga parama, kad nuo įstojimo dienos jos būtų pajėgios vykdyti visas Bendrijos teisės aktuose nustatytas užduotis, įskaitant būsimų išorės sienų priežiūrą. Todėl Programa turėtų būti atvira šalims kandidatėms ir potencialioms šalims kandidatėms.

               (5)

               Siekiant paremti Europos kaimynystės politikoje dalyvaujančių šalių muitinių reformas, reikėtų suteikti galimybę, nustačius tam tikras sąlygas, joms dalyvauti kai kuriose atrinktose Programos veiklose.

               (6)

               Dėl vis didesnės prekybos globalizacijos, naujų rinkų atsiradimo ir pasikeitusių prekių judėjimo būdų ir tempo, muitinių administracijos turėtų stiprinti tarpusavio ryšius, taip pat ryšius su verslo, teisės bei mokslo atstovais ir su kitais užsienio prekybos dalyviais. Jei reikia, Programa turėtų suteikti galimybę minėtiesiems atstovams ar įstaigoms dalyvauti Programos veikloje.

               (7)

               Pagal „Muitinė 2007“ finansuotos transeuropinės kompiuterizuotos saugios ryšių ir informacijos mainų sistemos yra neišvengiamai reikalingos muitinių veiklai Bendrijoje ir keitimuisi informacija tarp muitinių administracijų, todėl pagal Programą jos turėtų būti remiamos ir toliau.

               (8)

               Bendrijos įgyta patirtis įgyvendinant ankstesnes muitinių programas rodo, kad tų programų tikslus daug lengviau pasiekti tada, kai įvairių nacionalinių administracijų pareigūnams sudaromos galimybės kartu dalyvauti profesinėje veikloje pasitelkiant tokias priemones kaip lyginamąją analizę, projektų grupes, seminarus, darbo grupes, darbo vizitus, mokymą ir stebėjimo veiksmus. Todėl ši veikla turėtų būti tęsiama, tuo pat metu sudarant galimybę kurti naujas priemones, kai reikia dar veiksmingiau reaguoti į galinčius iškilti poreikius.

               (9)

               Kad galėtų bendradarbiauti ir dalyvauti Programoje, muitinių pareigūnai turi pakankamai gerai mokėti kalbas. Dalyvaujančios šalys turėtų pasirūpinti, kad jų pareigūnai būtų mokomi kalbų.

               (10)

               „Muitinė 2007“ vidurio laikotarpio vertinime buvo patvirtintas poreikis sistemingiau organizuoti keitimąsi informacija ir žiniomis tarp administracijų, taip pat tarp administracijų ir Komisijos, ir programos įgyvendinimo metu sukauptų žinių konsolidavimą. Todėl Programoje ypatingas dėmesys turėtų būti skiriamas keitimuisi informacija ir žinių valdymui.

               (11)

               Nors pagrindinė atsakomybė siekiant Programos tikslų tenka dalyvaujančioms šalims, pagal Programą vykdomai veiklai koordinuoti ir infrastruktūrai bei reikiamoms paskatoms užtikrinti yra reikalingi Bendrijos veiksmai.

               (12)

               Kadangi šio sprendimo tikslų valstybės narės negali deramai pasiekti ir kadangi dėl veiksmo masto ir poveikio tų tikslų būtų geriau siekti Bendrijos lygmeniu, laikydamasi 5 straipsnyje nustatyto subsidiarumo principo Bendrija gali patvirtinti priemones. Pagal tame straipsnyje nustatytą proporcingumo principą šiuo sprendimu neviršijama to, kas būtina nurodytiems tikslams pasiekti.

               (13)

               Šiuo sprendimu visam Programos laikotarpiui nustatomas finansinis paketas, tapsiantis svarbiausiu orientaciniu dydžiu biudžeto valdymo institucijai, kaip apibrėžta 2006 m. gegužės 17 d. Tarpinstitucinio susitarimo 37 punkte.

               (14)

               Priemonės, kurių reikia šiam sprendimui įgyvendinti, turėtų būti priimtos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (5),

         PRIĖMĖ ŠĮ SPRENDIMĄ:
   I SKYRIUS
   BENDROSIOS NUOSTATOS
   1 straipsnis
   Programos sukūrimas
   1.   2008 m. sausio 1 d.–2013 m. gruodžio 31 d. laikotarpiui sukuriama daugiametė Bendrijos muitinių veiksmų programa (Muitinė 2013) (toliau – Programa), skirta paremti ir papildyti veiksmus, kurių valstybės narės imasi muitinės veiklos srityje siekdamos užtikrinti veiksmingą vidaus rinkos veikimą.
   2.   Pagal Programą vykdoma veikla apima:

               a)

               ryšių ir informacijos mainų sistemas;

               b)

               lyginamąją analizę;

               c)

               seminarus ir darbo grupes;

               d)

               projektų grupes ir valdymo grupes;

               e)

               darbo vizitus;

               f)

               mokymus;

               g)

               stebėsenos veiksmus;

               h)

               bet kurią kitą veiklą, būtiną Programos tikslams pasiekti.

         2 straipsnis
   Apibrėžimai
   Šiame sprendime naudojamos sąvokos apibrėžiamos taip:

               1.

               administracija – dalyvaujančių šalių valdžios institucijos ir kitos įstaigos, kurioms pavesta administruoti muitinės ir su muitine susijusią veiklą;

               2.

               pareigūnas – administracijos narys.

         3 straipsnis
   Dalyvavimas Programoje
   1.   Dalyvaujančios šalys yra valstybės narės ir 2 dalyje nurodytos šalys.
   2.   Programoje dalyvauja:

               a)

               šalys kandidatės, kurioms taikoma pasirengimo narystei strategija, – pagal bendruosius principus ir šių šalių prisijungimo prie Bendrijos programų bendrąsias nuostatas ir sąlygas, nustatytas atitinkamu pamatiniu susitarimu ir Asociacijos tarybos sprendimais;

               b)

               potencialios šalys kandidatės – pagal nuostatas, kurios bus priimtos kartu su šiomis šalimis po pamatinių susitarimų dėl jų dalyvavimo Bendrijos programose sudarymo.

         3.   Programoje taip pat gali dalyvauti kai kurios Europos kaimynystės politikos šalys partnerės, jei jos pasiekė pakankamą atitinkamų teisės aktų ir administravimo metodų suderinimo su Bendrijos teisės aktais ir administravimo metodais lygį, – pagal nuostatas, kurios bus priimtos kartu su šiomis šalimis po pagrindų susitarimų dėl jų dalyvavimo Bendrijos programose sudarymo.
   4.   Dalyvaujančioms šalims atstovauja atitinkamos administracijos pareigūnai.
   4 straipsnis
   Bendrieji tikslai
   1.   Programa parengiama taip, kad būtų pasiekti tokie bendrieji tikslai:

               a)

               užtikrinti, kad muitinių veikla atitiktų vidaus rinkos poreikius, įskaitant tiekimo grandinės saugumą ir prekybos sąlygų palengvinimą, ir kad būtų remiama augimo ir užimtumo strategija;

               b)

               užtikrinti, kad valstybių narių muitinių administracijos bendradarbiautų ir vykdytų savo pareigas taip veiksmingai, lyg jos būtų viena administracija, užtikrinant muitinį tikrinimą, leidžiantį pasiekti lygiaverčių rezultatų kiekvienoje Bendrijos muitų teritorijos vietoje, ir remiant teisėtą verslą;

               c)

               pakankamai apsaugoti Bendrijos finansinius interesus;

               d)

               stiprinti saugumą ir saugą;

               e)

               parengti 3 straipsnio 2 dalyje nurodytas šalis stojimui, įskaitant keitimosi patirtimi ir žiniomis su tų šalių muitinių administracijomis priemones.

         2.   Bendras požiūris dėl muitų politikos nuolat pritaikomas prie naujų pokyčių Komisijai ir valstybėms narėms bendradarbiaujant Muitų politikos grupėje, kurią sudaro Komisija ir valstybių narių muitinių administracijų vadovai arba jų atstovai. Komisija reguliariai informuoja Muitų politikos grupę apie Programos įgyvendinimo priemones.
   5 straipsnis
   Konkretūs tikslai
   Konkretūs Programos tikslai yra:

               a)

               labiau standartizuoti ir supaprastinti muitinių sistemas ir muitinį tikrinimą ir taip sumažinti administracinę naštą bei ekonominių operacijų vykdytojų kaštus dėl teisės aktų laikymosi ir tęsti atvirą bei skaidrų bendradarbiavimą su prekybos subjektais;

               b)

               nustatyti, parengti ir taikyti geriausią darbo praktiką, visų pirma tikrinimo prieš arba po muitinio įforminimo, rizikos analizės, muitinio tikrinimo ir supaprastintų procedūrų srityse;

               c)

               siekiant dirbti produktyviau ir veiksmingiau, toliau taikyti valstybių narių muitinių administracijų darbo rezultatų vertinimo sistemą;

               d)

               remti veiksmus, kuriais siekiama užkirsti kelią pažeidimams, visų pirma skubiai perduodant pasienio muitinių postams informaciją apie rizikos veiksnius;

               e)

               užtikrinti vienodą ir vienareikšmį tarifų klasifikavimą Bendrijoje, ypač gerinant koordinavimą ir bendradarbiavimą tarp laboratorijų;

               f)

               remti visos Europos elektroninės muitinės aplinkos kūrimą plėtojant sąveikiąsias ryšių ir informacijos mainų sistemas ir kartu atliekant būtinus teisės aktų bei administracinius pakeitimus;

               g)

               išsaugoti esamas ryšių ir informacijos sistemas ir, jei reikia, kurti naujas;

               h)

               imtis veiksmų, kuriais būtų teikiama parama narystei besiruošiančių šalių muitinių administracijoms;

               i)

               padėti plėtoti aukštos kokybės muitinių administracijas trečiosiose šalyse;

               j)

               pagerinti valstybių narių ir trečiųjų šalių, visų pirma Europos kaimynystės politikos šalių partnerių, muitinių administracijų bendradarbiavimą;

               k)

               plėtoti ir stiprinti bendrą mokymą.

         6 straipsnis
   Darbo programa
   20 straipsnio 2 dalyje nurodyta tvarka Komisija kasmet patvirtina darbo programą.
   II SKYRIUS
   PROGRAMOS VEIKLA
   7 straipsnis
   Ryšių ir informacijos mainų sistemos
   1.   Komisija ir dalyvaujančios šalys užtikrina, kad veiktų 2 dalyje nurodytos ryšių ir informacijos mainų sistemos.
   2.   Ryšių ir informacijos mainų sistemos apima:

               a)

               bendrąjį ryšių tinklą/bendrąją sistemų sąsają (CCN/CSI);

               b)

               kompiuterizuotą tranzito sistemą (CTS);

               c)

               tarifų sistemas, ypač duomenų platinimo sistemą (DDS), kombinuotąją nomenklatūrą (CN), Bendrijos integruoto tarifo informacijos sistemą (TARIC), Europos privalomosios tarifinės informacijos sistemą (EBTI), tarifinių kvotų ir kvotų priežiūros administravimo sistemą (TQS), suspendavimo informacijos sistemą (SUSPENSIONS), elektroninių vaizdų valdymo sistemą (SMS), perdirbimo procedūrų informacinę sistemą (ISPP), Europos cheminių medžiagų muitinės registrą (ECICS) ir registruotų eksportuotojų sistemą (REX);

               d)

               saugumo stiprinimo sistemas, nurodytas 2005 m. balandžio 13 d. Europos Parlamento ir Tarybos reglamente (EB) Nr. 648/2005, iš dalies keičiančiame Tarybos reglamentą (EEB) Nr. 2913/92, nustatantį Bendrijos muitinės kodeksą (6), įskaitant Bendrijos rizikos valdymo sistemą, eksporto kontrolės sistemą (ECS), importo kontrolės sistemą (ICS) ir įgaliotųjų ekonominių operacijų vykdytojų sistemą (AEO);

               e)

               bet kokias naujas su muitinės veikla susijusias ryšių ir informacijos mainų sistemas, įskaitant elektronines muitinės sistemas, sukurtas pagal Bendrijos teisės aktus ir numatytas 6 straipsnyje nurodytoje darbo programoje.

         3.   Bendrijos sudėtinės dalys ryšių ir informacijos mainų sistemose yra techninė įranga, programinė įranga ir tinklų jungtys, kurios yra bendros visoms dalyvaujančioms šalims. Komisija Bendrijos vardu sudaro reikiamas sutartis, kad būtų užtikrintas šių sudėtinių dalių veikimas.
   4.   Ne Bendrijos sudėtinės dalys ryšių ir informacijos mainų sistemose yra nacionalinės duomenų bazės, sudarančios šių sistemų dalį, tinklų jungtys tarp Bendrijos ir ne Bendrijos sudėtinių dalių ir tokia techninė bei programinė įranga, kokią kiekviena dalyvaujanti šalis mano esant būtiną visiškam šių sistemų veikimui visoje jos administracijoje. Dalyvaujančios šalys užtikrina ne Bendrijos sudėtinių dalių veikimą ir jų sąveiką su Bendrijos sudėtinėmis dalimis.
   5.   Bendradarbiaudama su dalyvaujančiomis šalimis, Komisija koordinuoja 2 dalyje nurodytų sistemų ir infrastruktūros Bendrijos ir ne Bendrijos sudėtinių dalių diegimo ir funkcionavimo aspektus, kad užtikrintų šių dalių veikimą, tarpusavio ryšį ir nuolatinį tobulinimą. Komisija ir dalyvaujančios šalys daro viską, ką gali, kad būtų laikomasi šiuo tikslu nustatytų grafikų ir terminų.
   6.   Komisija gali leisti, kad CCN/CSI muitinės veiklos arba su ja nesusijusiais tikslais naudotųsi kitos administracijos. Siekiant padengti susijusius kaštus, gali būti pareikalauta prisidėti finansiškai.
   8 straipsnis
   Lyginamoji analizė
   Lyginamąją analizę, kurios tikslas – nustatyti geriausią praktiką sutartų rodiklių pagrindu lyginant darbo metodus, tvarką ar procesus, gali vykdyti dvi ar daugiau dalyvaujančių šalių.
   9 straipsnis
   Seminarai ir darbo grupės
   Komisija ir dalyvaujančios šalys kartu rengia seminarus ir darbo grupes bei užtikrina tokių seminarų ir darbo grupių rezultatų sklaidą.
   10 straipsnis
   Projektų grupės ir valdymo grupės
   Komisija, bendradarbiaudama su dalyvaujančiomis šalimis, gali sudaryti projektų grupes, kurioms pavedama per nustatytą terminą atlikti konkrečias užduotis, ir valdymo grupes, atliekančias koordinavimo veiklą.
   11 straipsnis
   Darbo vizitai
   1.   Dalyvaujančios šalys organizuoja pareigūnų darbo vizitus. Darbo vizitai negali trukti ilgiau kaip vieną mėnesį. Kiekvienas darbo vizitas turi būti susijęs su konkrečia profesine veikla, gerai parengtas, o vėliau įvertintas atitinkamų pareigūnų ir administracijų. Darbo vizitai gali būti bendro pobūdžio arba skirti konkrečiai prioritetinei veiklai.
   2.   Dalyvaujančios šalys sudaro sąlygas atvykusiems pareigūnams veiksmingai įsilieti į priimančios administracijos veiklą. Šiuo tikslu atvykusiems pareigūnams suteikiami leidimai atlikti užduotis, susijusias su jiems patikėtomis pareigomis. Jei tai reikalinga pagal aplinkybes ir ypač siekiant, kad būtų atsižvelgiama į specialius kiekvienos dalyvaujančios šalies teisės sistemos reikalavimus, kompetentingos dalyvaujančių šalių valdžios institucijos gali šiuos leidimus apriboti.
   3.   Per darbo vizitą su vykdomomis užduotimis susijusi pareigūno civilinė atsakomybė prilyginama priimančios administracijos pareigūnų civilinei atsakomybei. Atvykę pareigūnai privalo laikytis tų pačių profesinio konfidencialumo taisyklių kaip ir priimančios administracijos pareigūnai.
   12 straipsnis
   Mokymai
   1.   Dalyvaujančios šalys, bendradarbiaudamos su Komisija, palengvina bendradarbiavimą tarp nacionalinių mokymo įstaigų, visų pirma:

               a)

               nustatydamos mokymo reikalavimus, tobulindamos esamas mokymo programas ir, kai tinkama, tobulindamos esamus mokymo modulius ir kurdamos naujus mokymo modulius, naudojančius nuotolinį mokymąsi, kad būtų sukurtas bendras pareigūnų mokymo pagrindas, apimantis visas muitinės taisykles ir procedūras, leidžiantis tiems pareigūnams įgyti būtinų profesinių įgūdžių ir žinių;

               b)

               kai tinkama, skatindamos ir sudarydamos galimybę visų dalyvaujančių šalių pareigūnams dalyvauti su muitinių klausimais susijusiuose mokymo kursuose, kai tokius kursus dalyvaujanti šalis rengia savo pareigūnams;

               c)

               kai tinkama, suteikdamos būtiną infrastruktūrą bei priemones bendram nuotoliniam mokymui muitinės veiklos srityje ir tokio mokymo valdymui;

         2.   Kai tinkama, dalyvaujančios šalys 1 dalies 1 punkte nurodytus bendrai sukurtus nuotolinio mokymo modulius integruoja į savo nacionalines mokymo programas.
   Dalyvaujančios šalys užtikrina, kad jų pareigūnams būtų suteiktas pradinis ir tęstinis mokymas, būtinas bendriems profesiniams įgūdžiams ir žinioms įgyti pagal mokymo programas. Dalyvaujančios šalys skatina pareigūnų kalbų mokymą, kuris yra būtinas, kad jie pasiektų dalyvavimui Programoje reikalingą kalbinių įgūdžių lygį.
   13 straipsnis
   Stebėsenos veiksmai
   1.   Bendradarbiaudama su valstybėmis narėmis Komisija nusprendžia, kurios konkrečios Bendrijos muitų teisės aktų sritys gali būti stebimos.
   2.   Šią stebėseną vykdo bendros valstybių narių muitinių pareigūnų ir Komisijos pareigūnų grupės. Taikydamos teminį arba regioninį metodą, tos grupės lankosi įvairiose Bendrijos muitų teritorijos vietose, kuriose veikia muitinių administracijos. Grupės nagrinėja muitinių darbo praktiką nacionaliniu lygiu, nustato sunkumus, su kuriais susiduriama įgyvendinant taisykles ir, jei reikia, rengia pasiūlymus, kaip pakeisti Bendrijos taisykles ir darbo metodus, kad bendrai pagerėtų muitinių veiksmų veiksmingumas. Grupių ataskaitos perduodamos valstybėms narėms ir Komisijai.
   14 straipsnis
   Dalyvavimas Programos veikloje
   Tarptautinių organizacijų, trečiųjų šalių administracijų, ekonominių operacijų vykdytojų ir jų organizacijų atstovai gali bet kada dalyvauti pagal Programą organizuojamoje veikloje, jei tai naudinga siekiant 4 ir 5 straipsniuose nurodytų tikslų.
   15 straipsnis
   Keitimasis informacija
   Bendradarbiaudama su dalyvaujančiomis šalimis Komisija plėtoja keitimąsi Programos veiklos metu sukaupta informacija.
   III SKYRIUS
   FINANSINĖS NUOSTATOS
   16 straipsnis
   Finansinė struktūra
   1.   Programos įgyvendinimo finansinis paketas laikotarpiu nuo 2008 m. sausio 1 d. iki 2013 m. gruodžio 31 d. yra 323 800 000 EUR.
   2.   Metinius asignavimus tvirtina biudžeto valdymo institucija, neviršydama daugiametės finansinės struktūros ribų, kaip apibrėžta 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 37 punkte.
   17 straipsnis
   Išlaidos
   1.   Programos įgyvendinimo išlaidas, laikydamosi 2–5 dalių nuostatų, dengia Bendrija ir dalyvaujančios šalys.
   2.   Bendrija dengia šias išlaidas:

               a)

               7 straipsnio 3 dalyje nurodytų Bendrijos sudėtinių dalių ryšių ir informacijos mainų sistemose įsigijimo, kūrimo, diegimo, techninės priežiūros ir naudojimo kaštus;

               b)

               dalyvaujančių šalių pareigūnų patirtas kelionės ir gyvenimo išlaidas, susijusias su lyginamosios analizės veikla, darbo vizitais, dalyvavimu seminaruose ir darbo grupėse, projektų grupėse ir valdymo grupėse, mokyme bei stebėsenos veiksmuose;

               c)

               seminarų ir darbo grupių organizavimo kaštus;

               d)

               14 straipsnyje nurodytų išorės ekspertų ir dalyvių patirtas kelionės ir pragyvenimo išlaidas;

               e)

               mokymo sistemų ir modulių įsigijimo, kūrimo, diegimo ir priežiūros kaštus, jeigu tos sistemos ir moduliai bendri visoms dalyvaujančioms šalims;

               f)

               bet kurios kitos veiklos, nurodytos 1 straipsnio 2 dalies h punkte, kaštus, sudarančius ne daugiau kaip 5 % bendrų Programos išlaidų.

         3.   Dalyvaujančios šalys dengia šias išlaidas:

               a)

               7 straipsnio 4 dalyje nurodytų ne Bendrijos sudėtinių dalių ryšių ir informacijos mainų sistemose įsigijimo, kūrimo, diegimo, techninės priežiūros ir naudojimo kaštus;

               b)

               kaštus, susijusius su jų pareigūnų pradiniu ir tęstiniu mokymu, ypač jų kalbų mokymu.

         4.   Dalyvaujančios šalys bendradarbiauja su Komisija siekiant užtikrinti, kad asignavimai būtų naudojami pagal patikimo finansų valdymo principą.
   Komisija pagal 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (7) (toliau – Finansinis reglamentas) nustato išlaidų apmokėjimo taisykles ir apie jas praneša dalyvaujančioms šalims.
   5.   Programos finansinis asignavimas taip pat gali būti skiriamas padengti išlaidas, susijusias su pasirengimo, stebėsenos, priežiūros, audito ir vertinimo veikla, kuri tiesiogiai būtina Programai valdyti ir jos tikslams pasiekti, ir visų pirma susijusias su tyrimais, susitikimais, informavimo ir skelbimo veiksmais, išlaidas, susijusias su informacijos mainams skirtais informacinių technologijų tinklais, ir visas kitas techninės ir administracinės pagalbos išlaidas, kurias Komisija gali patirti valdydama Programą.
   18 straipsnis
   Finansinio reglamento taikymas
   Finansinis reglamentas taikomas visiems asignavimams, teikiamiems pagal šį sprendimą, kaip apibrėžta Finansinio reglamento VI antraštinėje dalyje. Visų pirma, asignavimams taikomas išankstinis rašytinis susitarimas su paramos gavėju, kaip numatyta Finansinio reglamento 108 straipsnyje, sudarytas pagal Finansinį reglamentą priimtų įgyvendinimo taisyklių pagrindu, kuriame gavėjas išreiškia savo sutikimą, kad Audito Rūmai tikrintų suteiktų asignavimų naudojimą.
   19 straipsnis
   Finansų kontrolė
   Sprendimų dėl finansavimo ir visų kitų su šiuo sprendimu susijusių susitarimų ar sutarčių atžvilgiu atliekama finansų kontrolė, o prireikus juos gali vietoje tikrinti Komisija, įskaitant Europos kovos su sukčiavimu tarnybą (OLAF) ir Audito Rūmus. Tikrinimai gali vykti apie juos nepranešus.
   IV SKYRIUS
   KITOS NUOSTATOS
   20 straipsnis
   Komitetas
   1.   Komisijai padeda Muitinė 2013 komitetas (toliau – Komitetas).
   2.   Jeigu daroma nuoroda į šią dalį, taikomi Sprendimo 1999/468/EB 4 ir 7 straipsniai, atsižvelgiant į jo 8 straipsnį.
   Sprendimo 1999/468/EB 4 straipsnio 3 dalyje nustatytas laikotarpis yra trys mėnesiai.
   21 straipsnis
   Stebėjimas
   Dalyvaujančios šalys ir Komisija kartu vykdo nuolatinį Programos stebėjimą.
   22 straipsnis
   Vidurio laikotarpio ir galutinis įvertinimas
   1.   Atlikti Programos vidurio laikotarpio ir galutinį įvertinimą pavedama Komisijai, kuri naudojasi šio straipsnio 2 dalyje nurodytomis ataskaitomis ir bet kokia kita svarbia informacija. Programa vertinama atsižvelgiant į 4 ir 5 straipsniuose nurodytus tikslus.
   Atliekant vidurio laikotarpio įvertinimą, veiksmingumo ir efektyvumo požiūriu apžvelgiami Programos laikotarpio viduryje pasiekti rezultatai, taip pat nagrinėjama, ar vis dar aktualūs pradiniai Programos tikslai. Be to, vertinamas finansavimo naudojimas, taip pat stebėjimas ir įgyvendinimas.
   Atliekant galutinį įvertinimą, pagrindinis dėmesys skiriamas Programos veiklos veiksmingumui ir efektyvumui.
   2.   Dalyvaujančios šalys Komisijai teikia šias vertinimo ataskaitas:

               a)

               iki 2011 m. balandžio 1 d. – vidurio laikotarpio Programos aktualumo, veiksmingumo ir efektyvumo vertinimo ataskaitą;

               b)

               iki 2014 m. balandžio 1 d. – galutinę vertinimo ataskaitą, kurioje pagrindinis dėmesys, be kita ko, skiriamas Programos veiksmingumui ir efektyvumui.

         3.   Remdamasi 2 dalyje išvardytomis ataskaitomis ir bet kokia kita svarbia informacija, Komisija teikia Europos Parlamentui ir Tarybai šias vertinimo ataskaitas:

               a)

               iki 2011 m. rugpjūčio 1 d. – vidurio laikotarpio vertinimo ataskaitą ir komunikatą dėl tikslingumo tęsti Programą;

               b)

               iki 2014 m. rugpjūčio 1 d. – galutinę vertinimo ataskaitą.

         Susipažinimui tos ataskaitos siunčiamos Europos ekonomikos ir socialinių reikalų komitetui bei Regionų komitetui.
   23 straipsnis
   Panaikinimas
   Sprendimas Nr. 253/2003/EB panaikinamas nuo 2008 m. sausio 1 d.
   Tačiau finansiniams įsipareigojimams, susijusiems su veiksmais, vykdomais pagal tą sprendimą, tas sprendimas toliau taikomas iki veiksmų užbaigimo.
   24 straipsnis
   Įsigaliojimas
   Šis sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2008 m. sausio 1 d.
   25 straipsnis
   Adresatai
   Šis sprendimas skirtas valstybėms narėms.

      Priimta Briuselyje, 2007 m. gegužės 23 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         G. GLOSER

      (1)  OL C 324, 2006 12 30, p. 78.

      (2)  2006 m. gruodžio 12 d. Europos Parlamento nuomonė (dar nepaskelbta Oficialiajame leidinyje) ir 2007 m. balandžio 16 d. Tarybos sprendimas.

      (3)  OL L 36, 2003 2 12, p. 1. Sprendimas su pakeitimais, padarytais Sprendimu Nr. 787/2004/EB (OL L 138, 2004 4 30, p. 12).

      (4)  OL C 139, 2006 6 14, p. 1.

      (5)  OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).

      (6)  OL L 117, 2005 5 4, p. 13.

      (7)  OL L 248, 2002 9 16, p. 1.


title: 2013/756/ES: 2013 m. gruodžio 2 d. Tarybos sprendimas dėl Europos Sąjungos pozicijos Viešųjų pirkimų komitete dėl sprendimų, kuriais įgyvendinamos tam tikros Protokolo, kuriuo iš dalies keičiama Sutartis dėl viešųjų pirkimų, nuostatos

text:
14.12.2013

               LT

               Europos Sąjungos oficialusis leidinys

               L 335/32

         TARYBOS SPRENDIMAS
   2013 m. gruodžio 2 d.
   dėl Europos Sąjungos pozicijos Viešųjų pirkimų komitete dėl sprendimų, kuriais įgyvendinamos tam tikros Protokolo, kuriuo iš dalies keičiama Sutartis dėl viešųjų pirkimų, nuostatos
   (2013/756/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               1999 m. sausio mėn. buvo pradėtos derybos dėl PPO sutarties dėl viešųjų pirkimų (toliau – 1994 m. SVP) peržiūros, remiantis 1994 m. SVP XXIV straipsnio 7 dalies b ir c punktais;

               (2)

               derybas vedė Komisija, konsultuodamasi su specialiu komitetu, įsteigtu pagal Sutarties dėl Europos Sąjungos veikimo 207 straipsnio 3 dalį;

               (3)

               vykstant toms deryboms, 2012 m. kovo 30 d. derybininkai pasiekė susitarimą dėl Protokolo, kuriuo iš dalies keičiama Sutartis dėl viešųjų pirkimų (toliau – Protokolas), ir dėl septynių sprendimų, kuriuos turi priimti Komitetas dėl viešųjų pirkimų ir kuriais bus pradėta įgyvendinti tam tikras Protokolo nuostatas, kai tik tas Protokolas įsigalios. Tie sprendimai yra šie: i) Viešųjų pirkimų komiteto sprendimas dėl reikalavimų pranešti pagal Sutarties XIX ir XXII straipsnius; ii) Viešųjų pirkimų komiteto sprendimas dėl darbo programų priėmimo; iii) Viešųjų pirkimų komiteto sprendimas dėl MVĮ darbo programos; iv) Viešųjų pirkimų komiteto sprendimas dėl statistinių duomenų rinkimo ir pranešimo darbo programos; v) Viešųjų pirkimų komiteto sprendimas dėl tvarumą skatinančių viešųjų pirkimų darbo programos; vi) Viešųjų pirkimų komiteto sprendimas dėl Šalių prieduose nustatytų išimčių ir apribojimų darbo programos; vii) Sprendimas dėl saugos standartų tarptautinių viešųjų pirkimų srityje darbo programos (toliau kartu – Sprendimai);

               (4)

               2012 m. kovo 30 d. pasiekto susitarimo įgyvendinimo procedūra reikalauja, kad Komitetas dėl viešųjų pirkimų savo pirmajame posėdyje po Protokolo įsigaliojimo priimtų sprendimą, kuriuo patvirtinamas Sprendimų priėmimas ir jų įsigaliojimas nuo Protokolo įsigaliojimo dienos;

               (5)

               kadangi Sprendimai padeda lengviau įgyvendinti peržiūrėtos 1994 m. SVP principus ir šalinti diskriminacinę praktiką, juos priėmus bus lengviau toliau vykdyti viešuosius pirkimus;

               (6)

               todėl tikslinga nustatyti Sąjungos poziciją Viešųjų pirkimų komitete dėl sprendimų, kuriais įgyvendinamos tam tikros Protokolo nuostatos,

         PRIĖMĖ ŠĮ SPRENDIMĄ:
   1 straipsnis
   Europos Sąjunga pozicija Viešųjų pirkimų komitete – patvirtinti šių sprendimų priėmimą:

               i)

               Viešųjų pirkimų komiteto sprendimas dėl reikalavimų pranešti pagal Sutarties XIX ir XXII straipsnius;

               ii)

               Viešųjų pirkimų komiteto sprendimas dėl darbo programų priėmimo;

               iii)

               Viešųjų pirkimų komiteto sprendimas dėl MVĮ darbo programos;

               iv)

               Viešųjų pirkimų komiteto sprendimas dėl statistinių duomenų rinkimo ir pranešimo darbo programos;

               v)

               Viešųjų pirkimų komiteto sprendimas dėl tvarumą skatinančių viešųjų pirkimų darbo programos;

               vi)

               Viešųjų pirkimų komiteto sprendimas dėl Šalių prieduose nustatytų išimčių ir apribojimų darbo programos;

               vii)

               Sprendimas dėl saugos standartų tarptautinių viešųjų pirkimų srityje darbo programos;

         ir susitarti dėl tų sprendimų įsigaliojimo nuo Protokolo, kuriuo iš dalies keičiama 1994 m. SVP, įsigaliojimo dienos.
   Šią poziciją išreiškia Komisija.
   Sprendimų tekstas pridedamas prie šio sprendimo.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gruodžio 2 d.

            Tarybos vardu

            Pirmininkas

         E. GUSTAS

      PRIEDAS

                  A priedas

               Viešųjų pirkimų komiteto sprendimas dėl reikalavimų pranešti pagal Sutarties XIX ir XXII straipsnius …

                  B priedas

               Viešųjų pirkimų komiteto sprendimas dėl darbo programų priėmimo …

                  C priedas

               Viešųjų pirkimų komiteto sprendimas dėl MVĮ darbo programos …

                  D priedas

               Viešųjų pirkimų komiteto sprendimas dėl statistinių duomenų rinkimo ir pranešimo darbo programos…

                  E priedas

               Viešųjų pirkimų komiteto sprendimas dėl tvarumą skatinančių viešųjų pirkimų darbo programos …

                  F priedas

               Viešųjų pirkimų komiteto sprendimas dėl Šalių prieduose nustatytų išimčių ir apribojimų darbo programos …

                  G priedas

               Viešųjų pirkimų komiteto sprendimas dėl saugos standartų tarptautinių viešųjų pirkimų srityje darbo programos …

         A PRIEDAS

            viešųjų pirkimų komiteto sprendimas dėl reikalavimų pranešti pagal sutarties XIX ir XXII straipsnius
            2012 m. kovo 30 d. sprendimas
            VIEŠŲJŲ PIRKIMŲ KOMITETAS,
            MANYDAMAS, kad svarbu užtikrinti įstatymų ir kitų teisės aktų pagal šią Sutartį, įskaitant jų privalomus keitimus pagal Sutarties XXII straipsnio 5 dalį, skaidrumą;
            MANYDAMAS, kad taip pat svarbu pateikti tikslius subjektų, įtrauktų į Sutarties I priedėlio kiekvienos Šalies priedus, sąrašus, kaip nustatyta Sutarties XIX straipsnyje;
            PRIPAŽINDAMAS, kad Šalims sunku laiku pateikti pranešimus Komitetui apie savo įstatymų ir kitų teisės aktų pakeitimus pagal šią Sutartį, kaip nustatyta Sutarties XXII straipsnio 5 dalyje, ir apie siūlomas I priedėlio priedų pataisas, kaip nustatyta Sutarties XIX straipsnio 1 dalyje;
            MANYDAMAS, kad Sutarties XIX straipsnio nuostatomis pranešimai apie siūlomas pataisas, kuriomis nekeičiama tarpusavyje sutarta Sutarties taikymo sritis, skiriami nuo kitų rūšių siūlomų I priedėlio priedų keitimų;
            PRIPAŽINDAMAS, kad dėl technologinių permainų daugelis Šalių gali elektroninėmis priemonėmis teikti informaciją apie savo viešųjų pirkimų tvarką ir pranešti Šalims apie tos tvarkos keitimus,
            NUSPRENDŽIA:

               Kasmetiniai pranešimai apie įstatymų ir kitų teisės aktų keitimus

                        1.

                        Kai Šalis oficialiai nustatytuose elektroniniuose leidiniuose skelbia nuorodas į savo galiojančius įstatymus ir kitus teisės aktus, taikomus šiai Sutarčiai, jos įstatymai ir kiti teisės aktai yra išversti į vieną iš PPO oficialiųjų kalbų ir tokie leidiniai yra išvardyti II priedėlyje, Šalis gali įvykdyti XXII straipsnio 5 dalyje nustatytą reikalavimą kiekvienais metais, metų pabaigoje, pranešdama Komitetui apie bet kokius pakeitimus, išskyrus pakeitimus, kurie yra reikšmingi, t. y. kurie gali pakeisti Šalies įsipareigojimus pagal Sutartį; tokiais atvejais pranešimas turi būti pateiktas nedelsiant.

                        2.

                        Šalys turi galimybę apsvarstyti tokį kasmetinį Šalies pranešimą pirmame kitų metų neoficialiame Komiteto posėdyje.

               Siūlomos I priedėlio Šalių priedų pataisos

                        3.

                        Toliau nurodyti I priedėlio Šalių priedų keitimai laikomi pataisomis pagal Sutarties XIX straipsnį:

                                    a)

                                    subjekto pavadinimo keitimas;

                                    b)

                                    dviejų ar daugiau viename priede nurodytų subjektų susijungimas; ir

                                    c)

                                    kuriame nors priede nurodyto subjekto pasidalijimas į du ar daugiau subjektų, kurie visi įtraukiami į tą patį priedą kartu su kitais subjektais.

                        4.

                        Įsigaliojus Protokolui, kuriuo iš dalies keičiama galiojanti (1994 m.) sutartis, kiekviena Šalis kas dveji metai praneša Komitetui apie siūlomas I priedėlio Šalių priedų pataisas, kaip nustatyta 3 dalyje.

                        5.

                        Šalis gali pranešti Komitetui apie prieštaravimą siūlomai pataisai per 45 dienas nuo tos dienos, kurią Šalims buvo išplatintas atitinkamas pranešimas. Pagal XIX straipsnio 2 dalį, kai Šalis pateikia prieštaravimą, ji privalo nurodyti jo priežastis, įskaitant priežastis, kodėl, jos manymu, siūloma pataisa paveiktų tarpusavyje sutartą Sutarties taikymo sritį, todėl siūlomai pataisai 3 dalis netaikytina. Nepateikus prieštaravimo raštu, siūlomos pataisos įsigalioja per 45 dienas nuo tos dienos, kurią buvo išplatintas pranešimas pagal XIX straipsnio 5 dalies a punktą.

                        6.

                        Priėmus šį sprendimą, Šalys per ketverius metus peržiūri jo taikymą bei veiksmingumą ir atitinkamai jį pakeičia.

         B PRIEDAS

            Viešųjų pirkimų komiteto sprendimas dėl darbo programų priėmimo
            2012 m. kovo 30 d. sprendimas
            VIEŠŲJŲ PIRKIMŲ KOMITETAS,
            PAŽYMĖDAMAS, kad pagal XXII straipsnio 8 dalies b punktą Komitetas gali priimti sprendimą dėl papildomų darbo programų, kuriomis jis palengvina Sutarties įgyvendinimą ir Sutarties XXII straipsnio 7 dalyje nustatytas derybas;
            NUSPRENDŽIA:

                        1.

                        Į Komiteto būsimo darbo programų sąrašą įtraukiamos šios darbo programos:

                                    a)

                                    dėl viešojo ir privačiojo sektoriaus partnerysčių taikymo, skaidrumo bei teisinių sistemų persvarstymo ir jų ryšio su viešaisiais pirkimais pagal šią Sutartį;

                                    b)

                                    dėl prekių ir paslaugų bendrosios nomenklatūros parengimo pranašumų ir trūkumų; ir

                                    c)

                                    dėl standartizuotų pranešimų rengimo pranašumų ir trūkumų.

                        2.

                        Vėliau Komitetas nustato kiekvienos iš tokių programų taikymo sritį ir tvarkaraštį.

                        3.

                        Komitetas reguliariai peržiūri ir atitinkamai pakeičia šį programų sąrašą.

         C PRIEDAS

            viešųjų pirkimų komiteto sprendimas dėl MVĮ darbo programos
            2012 m. kovo 30 d. sprendimas
            VIEŠŲJŲ PIRKIMŲ KOMITETAS,
            PAŽYMĖDAMAS, jog Sutarties dėl viešųjų pirkimų (toliau – Sutartis) XXII straipsnio 8 dalies a punkte nustatyta, kad Šalys priima ir reguliariai peržiūri darbo programą, įskaitant mažųjų ir vidutinių įmonių (MVĮ) darbo programą;
            PRIPAŽINDAMAS, kad svarbu palengvinti MVĮ dalyvavimą viešuosiuose pirkimuose; ir
            PRIPAŽINDAMAS, kad Šalys XXII straipsnio 6 dalyje susitarė siekti vengti diskriminacinių atvirą pirkimą iškraipančių priemonių nustatymo ar tolesnio tokių priemonių taikymo,
            PRIIMA ŠIĄ MVĮ DARBO PROGRAMĄ:
            1.   MVĮ darbo programos priėmimas

            Įsigaliojus Protokolui, kuriuo iš dalies keičiama galiojanti (1994 m.) sutartis, Komitetas pirmame posėdyje priima MVĮ darbo programą. Komitetas peržiūri MVĮ taikomas priemones ir strategijas, kuriomis Šalys remia, propaguoja, skatina ar palengvina MVĮ dalyvavimą viešuosiuose pirkimuose, ir parengia peržiūros rezultatų ataskaitą.
            2.   Vengimas MVĮ taikyti diskriminacines priemones

            Šalys vengia taikyti diskriminacines priemones, kurios būtų palankios tik jų pačių MVĮ, ir stengiasi, kad tokių priemonių ir strategijų nenustatytų prie Sutarties prisijungiančios Šalys.
            3.   Skaidrumo programa ir MVĮ tyrimas

            3.1   Skaidrumo programa

            Įsigaliojus Protokolui, kuriuo iš dalies keičiama galiojanti (1994 m.) sutartis, Šalys, kurios į I priedėlį yra įtraukusios specialias nuostatas dėl MVĮ, įskaitant MVĮ taikomas specialiąsias priemones, praneša Komitetui apie tokias priemones ir strategijas. Pranešime reikėtų pateikti visapusišką priemonių bei strategijų aprašymą ir jas reglamentuojančią teisinę sistemą, taip pat aprašyti jų taikymą ir viešųjų pirkimų, kuriems taikomos šios priemonės, vertę. Be to, šios Šalys praneša Komitetui apie bet kokį esminį tokių priemonių ir strategijų keitimą pagal Sutarties XXII straipsnio 5 dalį
            3.2   MVĮ tyrimas

                        a)

                        Komitetas, naudodamas klausimyną, kreipiasi į Šalis prašydamas suteikti informacijos apie priemones ir strategijas, kuriomis remiamas, propaguojamas, skatinamas ar palengvinamas MVĮ dalyvavimas viešuosiuose pirkimuose. Šiame klausimyne reikėtų prašyti kiekvienos Šalies suteikti tokią informaciją:

                                    i)

                                    Šalies taikomų priemonių ir strategijų aprašymas, įskaitant priemonių bei strategijų ekonominius, socialinius ir kitus tikslus ir kaip šios priemonės bei strategijos taikomos;

                                    ii)

                                    kaip Šalis apibrėžia MVĮ;

                                    iii)

                                    kokiu mastu Šalis yra pavedusi specialioms agentūroms ar institucijoms padėti MVĮ dalyvauti viešuosiuose pirkimuose;

                                    iv)

                                    MVĮ dalyvavimo viešuosiuose pirkimuose lygis – tiek sudaromų sutarčių vertė, tiek jų skaičius;

                                    v)

                                    MVĮ subrangos priemonių ir strategijų aprašymas, įskaitant subrangos tikslus, garantijas ir paskatas;

                                    vi)

                                    MVĮ dalyvavimo bendruose konkursuose (su kitais dideliais ar mažais tiekėjais) palengvinimas;

                                    vii)

                                    priemonės ir strategijos, kuriomis siekiama suteikti MVĮ galimybių dalyvauti viešuosiuose pirkimuose (kaip antai skaidrumo didinimas ir informacijos apie viešuosius pirkimus teikimas MVĮ; dalyvavimo konkursuose reikalavimų paprastinimas; sutarčių masto mažinimas; taip pat užtikrinimas, kad už pristatomas prekes ir teikiamas paslaugas būtų atsiskaitoma laiku); ir

                                    viii)

                                    viešųjų pirkimų priemonių ir strategijų taikymas MVĮ inovacijoms skatinti;

                        b)

                        MVĮ tyrimą parengia PPO sekretoriatas.
                        PPO sekretoriatas nustato terminą, iki kurio visos Šalys privalo pateikti atsakymus į klausimyno klausimus PPO sekretoriatui. Gavęs atsakymus Sekretoriatas juos apibendrina ir išplatina tiek atsakymus, tiek jų apibendrinimą Šalims. Sekretoriatas prideda Šalių, kurios dar neatsakė į klausimus, sąrašą;

                        c)

                        Šalių pasikeitimas atsakymais į MVĮ klausimynų klausimus.
                        Remdamasis PPO sekretoriato parengtu dokumentu Komitetas nustato laikotarpį, per kurį galima apsikeisti klausimais, teikti prašymus suteikti papildomos informacijos ir pateikti pastabų apie kitų Šalių atsakymus.

                  4.   MVĮ tyrimo rezultatų vertinimas ir išvadų įgyvendinimas

            4.1   MVĮ tyrimo rezultatų vertinimas

            Komitetas nustato, kokias priemones ir strategijas jis laiko geriausia patirtimi, skatinančia Šalių MVĮ dalyvauti viešuosiuose pirkimuose, ir parengia ataskaitą, kurioje pateikia taikomų priemonių bei strategijų geriausią patirtį ir kitų priemonių sąrašą.
            4.2   MVĮ tyrimo išvadų įgyvendinimas

                        a)

                        Šalys ragina remtis geriausia patirtimi, nustatyta vertinant tyrimą, kuriuo siekiama skatinti ir palengvinti Šalių MVĮ dalyvavimą viešuosiuose pirkimuose;

                        b)

                        atsižvelgdamas į kitas priemones Komitetas ragina Šalis, kurios tebetaiko tokias priemones, jas peržiūrėti siekiant jas panaikinti arba taikyti kitų Šalių MVĮ. Šios Šalys praneša Komitetui apie tokio persvarstymo išvadą;

                        c)

                        kitas priemones tebetaikančios Šalys nurodo viešųjų pirkimų, kuriems taikomos tokios priemonės, vertę statistikos duomenyse, kuriuos teikia Komitetui pagal Sutarties XVI straipsnio 4 dalį;

                        d)

                        Šalys gali prašyti atsižvelgti į tokias kitas priemones būsimose derybose pagal Sutarties XXII straipsnio 7 dalį ir tokias priemones tebetaikanti Šalis patenkina šiuos prašymus.

                  5.   Peržiūra

            Praėjus dvejiems metams po Protokolo, kuriuo iš dalies keičiama galiojanti (1994 m.) sutartis, įsigaliojimo Komitetas peržiūri MVĮ dalyvavimo viešuosiuose pirkimuose plėtros geriausios patirties poveikį ir apsvarsto, kokiomis kitomis priemonėmis būtų toliau didinamas MVĮ dalyvavimas. Jis taip pat gali apsvarstyti, koks būtų kitų priemonių poveikis kitų Šalių MVĮ dalyvavimui tokias priemones taikančių Šalių viešuosiuose pirkimuose.

         D PRIEDAS

            viešųjų pirkimų komiteto sprendimas dėl statistinių duomenų rinkimo ir pranešimo darbo programos
            2012 m. kovo 30 d. sprendimas
            VIEŠŲJŲ PIRKIMŲ KOMITETAS,
            PAŽYMĖDAMAS, jog Sutarties dėl viešųjų pirkimų (toliau – Sutartis) XXII straipsnio 8 dalies a punkte nustatyta, kad Šalys priima ir reguliariai peržiūri darbo programą, įskaitant statistinių duomenų rinkimo ir pranešimo darbo programą;
            ATSIŽVELGDAMAS į statistinių duomenų rinkimo ir pranešimo, kaip nustatyta Sutarties dėl viešųjų pirkimų (toliau – Sutartis) XVI straipsnio 4 dalyje, svarbą užtikrinant, kad viešieji pirkimai, vykdomi pagal šią Sutartį, būtų skaidrūs;
            MANYDAMAS, kad statistiniai duomenys, rodantys, kokiu mastu Šalys perka prekes ir paslaugas pagal šią Sutartį iš kitų Sutarties šalių, galėtų būti svarbi priemonė, skatinanti kitas PPO nares prisijungti prie Sutarties;
            PRIPAŽINDAMAS bendrąsias problemas, kurių patiria Sutarties šalys rinkdamos viešųjų pirkimų srities duomenis ir ypač nustatydamos savo pagal Sutartį perkamų prekių ir paslaugų kilmės šalį; ir
            PRIPAŽINDAMAS, kad Šalys taiko skirtingas metodikas rinkdamos statistinius duomenis, kuriuos privaloma pateikti pagal Sutarties XVI straipsnio 4 dalį, ir gali taikyti skirtingas metodikas rinkdamos duomenis apie centrinės ir vietinės bei regioninės valdžios subjektus,
            PRIIMA ŠIĄ STATISTINIŲ DUOMENŲ RINKIMO IR PRANEŠIMO DARBO PROGRAMĄ:
            1.   Statistinių duomenų rinkimo ir pranešimo darbo programos priėmimas

            Įsigaliojus Protokolui, kuriuo iš dalies keičiama galiojanti (1994 m.) sutartis, Komitetas pirmame posėdyje priima Statistinių duomenų rinkimo ir pranešimo darbo programą. Komitetas peržiūri Šalių statistinių duomenų rinkimą ir pranešimą, apsvarsto galimybę juos suderinti ir parengia rezultatų ataskaitą.
            2.   Šalių duomenų pranešimas

            Komitetas susitaria dėl datos, iki kurios kiekviena Šalis turi pateikti Komitetui šią informaciją apie viešųjų pirkimų pagal Sutartį statistinius duomenis:

                        a)

                        metodikos, pagal kurią Šalis renka, vertina ir praneša statistinius duomenis, pasiekiančius ir viršijančius Sutartyje nustatytas ribines vertes, ir statistinius duomenis, susijusius su viešaisiais pirkimais, apibūdintais MVĮ darbo programos 4.2 dalies c punkte, įskaitant tai, ar ji savo viešųjų pirkimų pagal Sutartį duomenis grindžia bendra sudarytų sutarčių verte, ar bendromis viešųjų pirkimų išlaidomis tam tikru laikotarpiu, aprašymas;

                        b)

                        ar jos renkami statistiniai duomenys apima duomenis apie perkamų prekių ar paslaugų kilmės šalį ir jei taip, tai kaip pagal juos nustatoma arba įvertinama kilmės šalis, ir duomenų apie kilmės šalį rinkimo techninės kliūtys;

                        c)

                        statistikos ataskaitose vartojamų kategorijų paaiškinimas; ir

                        d)

                        duomenų šaltinių aprašymas.

                  3.   Šalių pateiktos informacijos apibendrinimas

            Sekretoriatas apibendrina Šalių pateiktą informaciją ir pateikia šią informaciją bei jos apibendrinimą visoms Šalims. Sekretoriatas prideda Šalių, kurios dar nepateikė informacijos, sąrašą.
            4.   Rekomendacijos

            Komitetas apsvarsto Šalių pateiktą informaciją ir pateikia rekomendaciją dėl:

                        a)

                        Šalių statistinių duomenų rinkimo bendro metodo;

                        b)

                        Šalių galimybių suvienodinti Komitetui pranešamų statistinių duomenų klasifikavimą;

                        c)

                        priemonių palengvinti duomenų apie prekių ir paslaugų, kurioms taikoma ši Sutartis, kilmės šalį rinkimą; ir

                        d)

                        kitų bet kurios Šalies iškeltų viešųjų pirkimų duomenų pranešimo techninių klausimų.

                  5.   Komitetas prireikus parengia rekomendacijas dėl:

                        a)

                        galimo statistinių duomenų pranešimo suderinimo siekiant įtraukti viešųjų pirkimų statistiką į metines PPO ataskaitas;

                        b)

                        Sekretoriato techninės pagalbos, susijusios su statistinių duomenų pranešimu, teikimo PPO narėms, dalyvaujančioms prisijungimo prie Sutarties procese; ir

                        c)

                        priemonių užtikrinti, kad prie Sutarties prisijungiančios PPO narės galėtų deramomis priemonėmis laikytis statistinių duomenų rinkimo ir pranešimo reikalavimų.

                  6.   Duomenų analizė

            Komitetas apsvarsto, kaip statistiniai duomenys, kuriuos Šalys kasmet pateikia Sekretoriatui, galėtų būti naudojami tolesnei analizei siekiant geriau suprasti ekonominę Sutarties reikšmę, įskaitant nustatytų ribinių verčių poveikį Sutarties vykdymui.

         E PRIEDAS

            viešųjų pirkimų komiteto sprendimas dėl tvarumą skatinančių viešųjų pirkimų darbo programos
            2012 m. kovo 30 d. sprendimas
            VIEŠŲJŲ PIRKIMŲ KOMITETAS,
            PAŽYMĖDAMAS, jog Sutarties dėl viešųjų pirkimų (toliau – Sutartis) XXII straipsnio 8 dalies a punkte nustatyta, kad Šalys priima ir reguliariai peržiūri darbo programą, įskaitant tvarių viešųjų pirkimų darbo programą;
            PRIPAŽINDAMAS, kad kelios Šalys suformavo nacionalinę ir teritorinę tvarių viešųjų pirkimų politiką;
            PATVIRTINDAMAS, jog svarbu užtikrinti, kad visi viešieji pirkimai vyktų pagal Sutartyje įtvirtintus nediskriminavimo ir skaidrumo principus,
            PRIIMA ŠIĄ TVARUMĄ SKATINANČIŲ VIEŠŲJŲ PIRKIMŲ DARBO PROGRAMĄ:
            1.   Tvarių viešųjų pirkimų programos priėmimas:

            Įsigaliojus Protokolui, kuriuo iš dalies keičiama galiojanti (1994 m.) sutartis, Komitetas pirmame posėdyje priima Tvarių viešųjų pirkimų darbo programą.
            2.   Šioje darbo programoje nagrinėjami tokie klausimai:

                        a)

                        tvarių viešųjų pirkimų tikslai;

                        b)

                        tvarių viešųjų pirkimų sąvokos įtraukimo į nacionalinę ir regioninę viešųjų pirkimų politiką būdai;

                        c)

                        tvarių viešųjų pirkimų vykdymo pagal ekonomiškai naudingiausio pasiūlymo principą būdai; ir

                        d)

                        tvarių viešųjų pirkimų vykdymo Šalims laikantis tarptautinės prekybos įsipareigojimų būdai.

                  3.   Komitetas nustato, kokias priemones ir strategijas jis laiko tvaria viešųjų pirkimų praktika, atitinkančia ekonomiškai naudingiausio pasiūlymo principą bei Šalių tarptautinės prekybos įsipareigojimus, ir parengia ataskaitą, kurioje aprašoma geriausia priemonių ir strategijų taikymo patirtis.

         F PRIEDAS

            viešųjų pirkimų komiteto sprendimas dėl šalių prieduose nustatytų išimčių ir apribojimų darbo programos
            2012 m. kovo 30 d.
            VIEŠŲJŲ PIRKIMŲ KOMITETAS,
            PAŽYMĖDAMAS, jog Sutarties dėl viešųjų pirkimų (toliau – Sutartis) XXII straipsnio 8 dalies a punkte nustatyta, kad Šalys priima ir reguliariai peržiūri darbo programą, įskaitant Šalių prieduose nustatytų išimčių ir apribojimų darbo programą;
            PRIPAŽINDAMAS, kad Šalys įtraukė išimtis ir apribojimus į savo atitinkamus Sutarties I priedėlio priedus (toliau – išimtys ir apribojimai);
            PRIPAŽINDAMAS, kad viešųjų pirkimų srityje svarbu taikyti skaidrias priemones; ir
            MANYDAMAS, kad svarbu laipsniškai mažinti ir panaikinti išimtis bei apribojimus per būsimas derybas, kaip nustatyta Sutarties XXII straipsnio 7 dalyje;
            PRIIMA ŠIĄ ŠALIŲ PRIEDUOSE NUSTATYTŲ IŠIMČIŲ IR APRIBOJIMŲ DARBO PROGRAMĄ:
            1.   Išimčių ir apribojimų darbo programos priėmimas.

            Įsigaliojus Protokolui, kuriuo iš dalies keičiama galiojanti (1994 m.) sutartis, Komitetas pirmame posėdyje priima Šalių prieduose nustatytų išimčių ir apribojimų darbo programą siekdamas šių tikslų:

                        a)

                        užtikrinti Sutarties I priedėlio Šalių prieduose nustatytų išimčių ir apribojimų taikymo srities ir poveikio skaidrumą; ir

                        b)

                        teikti informaciją apie išimtis ir apribojimus siekiant palengvinti derybas, kaip nustatyta Sutarties XXII straipsnio 7 dalyje.

                  2.   Skaidrumo programa.

            Priėmus darbo programą, kiekviena Šalis ne vėliau kaip per šešis mėnesius pateikia Komitetui sąrašą:

                        a)

                        konkrečioms šalims taikomų išimčių pagal savo priedus, pateiktus Sutarties I priedėlyje; ir

                        b)

                        bet kokių kitų išimčių ar apribojimų, nustatytų savo prieduose, pateiktuose Sutarties I priedėlyje, kuriems taikomas Sutarties II straipsnio 2 dalies e punktas, išskyrus išimtis ir apribojimus, svarstomus MVĮ darbo programoje, arba kai Šalis yra įsipareigojusi laipsniškai panaikinti išimtį ar apribojimą, nustatytą savo Sutarties I priedėlio priede.

                  3.   Šalių pateiktos informacijos apibendrinimas.

            Sekretoriatas apibendrina Šalių pateiktą informaciją ir pateikia šią informaciją bei jos apibendrinimą visoms Šalims. Sekretoriatas prideda Šalių, kurios dar nepateikė informacijos, sąrašą.
            4.   Prašymai suteikti papildomos informacijos.

            Bet kuri Šalis gali reguliariai prašyti papildomos informacijos apie bet kurią išimtį ar apribojimą pagal 2 dalies a ir b punktus, įskaitant informaciją apie priemones, taikomas pagal bet kurią išimtį ar apribojimą, jas reglamentuojančius teisės aktus, jų įgyvendinimo politiką bei praktiką ir viešųjų pirkimų, kuriems taikomos tokios priemonės, vertę. Tokį prašymą gavusi Šalis nedelsdama pateikia prašomą informaciją.
            5.   Papildomos informacijos apibendrinimas.

            Sekretoriatas apibendrina bet kurios Šalies pateiktą papildomą informaciją ir išplatina ją visoms Šalims.
            6.   Komiteto atliekama peržiūra.

            Kasmetiniame posėdyje, rengiamame pagal Sutarties XXI straipsnio 3 dalies a punktą, Komitetas peržiūri Šalių pateiktą informaciją siekdamas nustatyti, ar:

                        a)

                        joje, kiek įmanoma, skaidriai nurodytos Sutarties I priedėlio Šalių prieduose nustatytos išimtys ir apribojimai; ir

                        b)

                        tos informacijos pakanka deryboms pagal Sutarties XXII straipsnio 7 dalį palengvinti.

                  7.   Prie Sutarties prisijungianti nauja Šalis.

            Prie Sutarties prisijungianti nauja Šalis pateikia Komitetui 2 dalyje nurodytą sąrašą per šešis mėnesius po savo prisijungimo.

         G PRIEDAS

            viešųjų pirkimų komiteto sprendimas dėl tarptautinių viešųjų pirkimų saugos standartų darbo programos
            2012 m. kovo 30 d.
            VIEŠŲJŲ PIRKIMŲ KOMITETAS,
            PAŽYMĖDAMAS, jog Sutarties dėl viešųjų pirkimų (toliau – Sutartis) XXII straipsnio 8 dalies a punkte nustatyta, kad Šalys priima ir reguliariai peržiūri darbo programą, įskaitant tarptautinių viešųjų pirkimų saugos standartų darbo programą;
            PAŽYMĖDAMAS, jog Sutarties X straipsnio 1 dalyje nustatyta, kad perkantieji subjektai „neparengia, nepriima ir netaiko jokių techninių specifikacijų, kuriomis būtų siekiama sudaryti nereikalingų kliūčių tarptautinei prekybai arba dėl kurių tokios kliūtys būtų sudarytos“;
            PAŽYMĖDAMAS, kad Sutarties III straipsnio 2 dalies a punktu Šalims nedraudžiama nustatyti ar įgyvendinti priemonių, būtinų visuomenės saugumui užtikrinti, su sąlyga, jog tokios priemonės nebūtų taikomos savavališkai ar nepateisinamai diskriminuojant arba užslėptai ribojant tarptautinę prekybą;
            PRIPAŽINDAMAS, kad būtina palaikyti tinkamą pusiausvyrą tarp visuomenės saugumo nereikalingų kliūčių tarptautinei prekybai;
            PRIPAŽINDAMAS, kad skirtinga Šalių praktika visuomenės saugumo srityje gali kliudyti veiksmingai vykdyti Sutartį;
            PRIIMA ŠIĄ SAUGOS STANDARTŲ DARBO PROGRAMĄ:

                        1.

                        Tarptautinių viešųjų pirkimų saugos standartų darbo programos priėmimas. Įsigaliojus Protokolui, kuriuo iš dalies keičiama galiojanti (1994 m.) sutartis, Komitetas pirmame posėdyje priima Tarptautinių viešųjų pirkimų saugos standartų darbo programą.

                        2.

                        Šioje darbo programoje nagrinėjami įvairūs klausimai siekiant dalytis geriausia patirtimi, be kita ko, dėl:

                                    a)

                                    visuomenės saugumo problemų sprendimo Šalių įstatymuose, kituose teisės aktuose bei praktikoje ir perkantiesiems subjektams skirtose Sutarties įgyvendinimo gairėse būdų;

                                    b)

                                    X straipsnio techninių specifikacijų nuostatų santykio su visuomenės saugumo užtikrinimu pagal Sutarties III straipsnį ir I priedėlio Šalių priedus;

                                    c)

                                    galimos geriausios visuomenės saugumo užtikrinimo patirties remiantis nuostatomis dėl techninių specifikacijų ir konkurso dokumentais, kaip nustatyta X straipsnyje.

                        3.

                        Komitetas nustato kiekvieno 2 dalyje nurodyto klausimo nagrinėjimo sritį ir tvarkaraštį. Komitetas parengia ataskaitą, kurioje apibendrina šių klausimų svarstymo rezultatus ir išvardija 2 dalies c punkte nurodytą geriausią patirtį.